Qud Bay(den) Tramp?!. - “Fil” “ulaq”la bacarmadı - Modern.Az Azərbaycan və dünya xəbərləri\nYAZILAR Qud Bay(den) Tramp?!. - “Fil” “ulaq”la bacarmadı\n5 Noyabr 2020, 10:41 | Ana Səhifə - Yazılar - Qud Bay(den) Tramp?!. - “Fil” “ulaq”la bacarmadı\nQud Bay(den) Tramp?!. - “Fil” “ulaq”la bacarmadı\nABŞ-dakı prezident seçkisində biz Trampın qələbəsinə ümid edirdik, bütün rəy sorğularının yekunları isə qəti idi: Bayden Ağ evin 46-cı sahibi olacaq.\nSeçki iki gündür bitib, yekun nəticələri aydın deyil, seçkisonrası situasiya isə qarmaqarışıqdır. ABŞ-ın qlobal mediası da Trampa qarşı idi, Baydenin zəfərini gözləyirdi.\nBu səsvermə və sonrası ABŞ tarixinin ən qalmaqallı seçkiləri sırasında "layiqli" yerini alacaq. Yüksək seçici fəallığı ilə fərqlənən, ekssessiz ötüşən səsverməni qarmaqarışıq edən çox nədən var və bu fonda "poçt" səslərinin milyonlarla olması isə aləmi lap qarışdırdı.\nSeçkisonrasının ilk 10-15 saatı dramatik kecdi. Demokratların namizədi ilk büllütenlər sayıldıqdan sonra elə irəli çıxdı ki, çoxları Baydenin 300-dən çox secici səsinə sahib olacağını ehtimal etdi.\nDemokratlar əmin idilər ki, artıq "Tramp epoxasına hökm verəcək məqama" az qalıb və 45-ci prezident tarixin zibilliyinə atılmaqdadır.\nXatırladaq ki, ABŞ-da prezidenti birbaşa xalq seçmir. Prezidentin kimliyinə ştatların seçki günü müəyyənləşdirdiyi xüsusi nümayəndələr (seçicilər) dekabrda keçiriləcək seçicilər kollegiyasında aydınlıq gətirir. Prezident seçilmək üçün 538 nümayəndədən 270-nin səsini qazanmaq lazımdır...\nDemokratlar, ekspertlər, media və elə pandemiya da Trampı artıq basdırmışdı. Lakin 45-ci prezident Ayovo və Texasda qəfildən parladı, "fil" arxadan çapa-çapa "ulağ"a yaxınlaşdı. Blitskriq - Baydenin ildırımsürətli qələbəsi baş tutmadı.\nBu dəfə müşahidəçilərdə belə qənaət yarandı:\nPensilvaniyada səslər sayıldıqdan sonra Bayden çox güman ki, rəqibinə arxadan baxa-baxa qalacaq. Tramp isə arxı tullanmamış " hop" dedi - "zəfər"ini elan etdi və demokratları "səs oğurluğu"nda suçladı.\nPensilvaniya, Şimali Karolina, Viskonsin və Miçiqanda səslərin sayılmasının yubanması, Trampın çəkindiyi "poçt bülletenləri" balansı yenidən pozdu. Bayden özünə gəldi, Trampın şansı kəllə-mayallaq getdi.\nİndi demokratlara zəfər üçün vur-tut 6 seçici (nümayəndə) lazımdır: Co Bayden - 264, Donald Tramp-214.\nHazırda səslərin hesablanması davam edir və iki-üç gün sürəcək.\nTramp seçkidə pozuntulara yol verildiyini iddia edir, seçki qərargahı isə Viskonsində səslərin təkrar sayılmasını, bir sıra ştatlarda səslərin sayılmasının dayandırılmasını tələb edir. Respublikaçılar artıq məhkəməyə müraciət ediblər.\nSeçkisonrası uzanacaq və hələlik hər şey aydın olmasa da, bəzi ilkin qənaətlər hasil etmək olar: "Fil" "ulaq"la bacarmadı.\nSəslər yaxın olsaydı, bu iş Kiçik Buş-Al Qor davası kimi məhkəmədə bitə bilərdi.\nDünən axşam Bayden seçici səslərinin 50,2 faizini toplamışdı: ona 70 107 686 nəfər səs vermişdi. Amerika tarixində heç bir prezident bu qədər səs toplamayıb. Bu rekorddan sonra Bayden əgər prezident ola bilməzsə, Trampı fantastik prezident, "supermen" saymaq olar.\nAzərbaycanda çoxumuz Trampa "stavka" etmişdik. Bayden seçkini qazanarsa, dərd etməyə dəyməz. Qoca ermənipərəst Ağ evdə 2021-ci ilin yanvarında oturacaq. İkinci Qarabağ savaşı o vaxta kimi çoxdan Zəfərlə bitər!\n"Bayden tələsi"... 25 Aprel 2021, 16:48 Rusiya ilə oyun formulu... 23 Dekabr 2020, 17:43 Nal-mıx ustası...... 18 Dekabr 2020, 13:58 Necə edək ki, Zəfər burnumuzdan gətirilməsin…... 17 Dekabr 2020, 09:55 Tumançaq missiya...... 15 Dekabr 2020, 18:00 Xamneyidən sonra Xamneyi...... 14 Dekabr 2020, 16:40 Minsk qrupu kəllə-mayallaq getdi...... 13 Dekabr 2020, 14:47 Paraddan sonra...... 11 Dekabr 2020, 18:04 Əsrin paradı... 10 Dekabr 2020, 09:22 Davadan sonra yumruqlaşma...... 6 Dekabr 2020, 11:39 485 arzuolunmaz fransız...... 4 Dekabr 2020, 11:29 Qarabağ müharibəsi... revanş olmayacaq... 2 Dekabr 2020, 10:34 Ayı ilə rəqs...... 29 Noyabr 2020, 09:56 Bizim əsgər - möcüzə-əsgər...... 28 Noyabr 2020, 10:04 Rusiya girdiyi yerdən çıxmır?- nə etməli…... 28 Noyabr 2020, 10:03 Qələbədən sonra savaş...... 22 Noyabr 2020, 18:50 Küllükdə eşələnənlər...... 18 Noyabr 2020, 23:57 Vova və Niko...... 17 Noyabr 2020, 23:29 Geriyə köç: Məcburi köçkün məcburi qayıdan olacaq?... 15 Noyabr 2020, 18:58 Əsəb savaşı...... 14 Noyabr 2020, 09:48 Primitiv maksimalistlər...... 13 Noyabr 2020, 17:10 Turan qapısı... Bir savaşda iki Zəfər... 12 Noyabr 2020, 10:12 Rusiya həlləm-qəlləm edərsə...... 11 Noyabr 2020, 12:38 Düşmənin vayına oturduq... 10 Noyabr 2020, 11:16 Zəfərin 11 şərti... 9 Noyabr 2020, 08:47 Qarabağ: Yeni reallıq, köhnə ritorika...... 8 Noyabr 2020, 09:55 Amerikan məzhəkəsi...... 6 Noyabr 2020, 16:50


Antoni Blinken: “Amerika yalnız İran üzərinə götürdüyü öhdəliklərə əməl etdikdən sonra qayıdacaq”\nABŞ-ın yeni dövlət katibi Antoni Blinken yanvarın 27-də jurnalistlərlə keçirdiyi ilk görüşündə 2015-ci ildə İranla Qərb arasında imzalanmış nüvə sazişindən və ölkəsinin bu razılaşmaya qayıtması üçün şərtindən danışıb.\nAmerika prezidenti Co Baydenin və onun hökumətinin nüvə razılaşması barədəki mövqeyini açıqlayan Blinken deyib ki, Vaşinqton yalnız İran sazişlə bağlı üzərinə götürdüyü öhdəliklərə əməl etməsindən sonra qayıdacaq: “Prezident Bayden açıq şəkildə deyib ki, əgər İran nüvə sazişi əsasında üzərinə götürdüyü öhdəliklərə tam əməl etsə, Amerika Birləşmiş Ştatları da eyni addımı atacaq.\nƏgər İran sazişə qayıtsa, Vaşinqton da İranın ciddi narahatlığa səbəb olmuş digər məsələlərinin həlli üçün Tehranla daha möhkəm və daha uzunmüddətli bir razılaşmasının əldə olunmasına çalışacaq.\nLakin təəssüflər olsun ki, İran müxtəlif sahələrdə üzərinə götürdüyü öhdəliklərindən əl çəkib və əgər yenidən bu öhdəliklərə və onların icrasına qayıtsa, bu artıq uzun bir prosesdə mümkün olacaq. Bizim, İranın üzərinə götürdüyü öhdəliklərə nə qədər əməl edib-etmədiyini öyrənmək üçün zamana ehtiyacımız var. Hazırda isə aydın məsələdir ki, o nöqtəyə hələ çatmamışıq”, -deyə Amerika Dövlət Departamentinin rəhbəri Antoni Blinken əlavə edib.\nHəmin gün Blinken həmçinin Almaniya, Böyük Britaniya və İsrailin xarici işlər nazirlərinə zəng vuraraq, nüvə razılaşmasından və İranın üzərinə düşən öhdəlikləri haqda danışıqlar aparıb.\nBildirilir ki, Blinkenin israilli həmkarı Qabi Aşkenazi ilə telefon təmasında İranın qonşularına qarşı təhdidi, regionda sülhün bərqərar olunması və genişlənməsi, strateji məsələlər və bir sıra digər mövzular barədə danışıqlar aparılıb.\nYayılan məlumatlara görə, telefon söhbətində Qabi Aşkenazi deyib ki, o İsraillə Amerikanın beynəlxalq terrorizmə qarşı birgə mübarizə apara biləcəyindən, eləcə də, İranın və onun muzdlu təmsilçi qüvvələrinin regionun sabitliyinə qarşı yönəlmiş təhdidinin qarşısını birlikdə alacaqlarından əmindir.\nİranın Ərak nüvə təsisatı\nABŞ-ın dövlət katibi Iran nüvə sazişi Öhdəliklər İsrail


Az qala bir ildir, Zəfər Gününün ildönümündə yazacaqlarımı çək-çevir edirəm. Amma ötən zaman 44 günlük Vətən Müharibəsinin hər anının yeni, boyasız, mübaliğəsiz çalarlarını ortaya qoyur və mistika ilə reallığın sərhədləri arasındakı qızıl ortanı itirir, heyrət, təəccüb, qürur və bir neçə kəlmə ilə ifadə edə bilmədiyim hisslərin arasında azıb qalıram\nBiz bunu bacardıq! Öncə özümüzə, sonra isə sığındığı kölgəsi özündən dəfələrlə böyük olan, qəddar, amansız, hiyləgər, azğın düşmənə qalib gəldik.\n44 gün ərzində 200 ildən çoxdur ki, Azərbaycan və bütövlükdə Cənubi Qafqaz, Türkiyə, Türküstan və indiki İran ərazisinin bir hissəsində ağlasığmaz cinayətlər, qtliamlar törədən, yerli xalqları etnik təmizləməyə məruz qoymaqla tarix boyu mövcud olmayan “dənizdən-dənizə Ermənistan” yaratmaq istəyən xəstə, ultramillətçi təfəkkürə ölümcül zərbə vurduq, faşizmdən daha dəhşətli və daha qədim olan hayizmi, armenizmi tarixinin ən böyük məğlubiyyinə uğratdıq.\nQeyd edim ki, özündə irqçiliyin ən qəddar elementlərini daşıyan erməni millətçiliyinin tarixi, ultramillətçiliyin, ariizmin özünü XX əsrin birinci yarısında Almaniyada büruzə verən faşizmdən daha qədimdir. Bunun üçün sadəcə tarixə nəzər salmaq, Sosial Demokrat Hnçak partiyasının 1886-cı, Daşnaksütun (Erməni İnqilabi Federasiyası) partiyasının isə 1890-ci ildə yaradıldığını xatırlatmaq yetərlidir. Alman Nasional Sosialist Fəhlə Partiyası 1920-ci ildə, Hnçak və Daşnaksütundan 30-34 il sonra elan edilib.\nİdeoloji baxımdan hər 3 partiya arasında bənzərlik olsa da, həm erməni ultramillətçiləri, həm də alman faşistləri üçün sosializm örtüyü ətraflarına daha geniş kütlələri cəlb etmək, gerçək məqsədi – radikal irqçiliyi gizlətmək üçün istifadə olunub.\nMəsələn, həm Hnçakın, həm də Daşnaksütunun nizamnaməsində marksizm ideyalarına istinad olunur, amma silahlı dəstələrin təşkili, hakimiyyət nümayəndələrinə qarşı terror aksiyaları, dövlət idarələrinin dağıdılması və talan edilməsi təbliğ edilir. Halbuki nə Marksizmdə, nə Platondan başlayaraq utopist sosialistlərədək sol ideyaların ilkin və sonrakı təzahürlərinin heç birində zorakılıq, xaos, terror, talan, soyğunçuluq məqsədə çatmaq üçün vasitə sayılmır.\nAlman faşizmi Fridrix Nitşenin fövqəlinsan konsepsiyasını irqçiliyin fəlsəfi əsasları kimi təqdim etməklə, özünə ideoloji söykəncək axtardığı kimi, ondan öncə yaranan erməni millətçi təşkilatları da Marksizmdən erməni Qriqoryan kilsəsində formalaşan qanlı hayizm-armenizm ideyasını pərdələmək üçün istifadə edirdilər.\nGerçəklikdə isə alman faşizminin irqçi ideyalarını Martin Haydeqqerin “Metafizikaya giriş”, Alfred Rozenberqin “XX əsrin mifi” ("Der Mythus Des 20 Jahrhunderts") və "Qan və Qürur" ("Blut und Ehre") əsərləri təşkil edirdi.\nBirinci dünya müharibəsindən öncə Osmanlı Türkiyəsinin və sar Rusiyasının zəifləməsindən, daha sonra isə süquta uğramalarından istifadə edən erməni Qriqoryan kilsəsi, erməni ultramillətçi təşkilatları məhz ilkin faşizm ideyalarını əsas götürərək, türklərə, yəhidilərə, “Rusiya tatarları”na qarşı qanlı cinayətlər törədirdilər. Qeyd edim ki, Hnçak, Daşnaksütun və Alman Nasional Sosialist Fəhlə partiyasının ortaq cəhətlərindən biri də, hər üç təşkilatın yəhudilərə və “Rusiya tatarları”na qarşı nifrəti təbliğ etmələridir.\nErməni ultramillətçiləri ilə alman faşistləri arasındakı “mənəvi qohumluğun” izlərini Nasional Sosialist Fəhlə Partiyasının Almaniyada hakimiyyətə sahiblənməsindən sonra daha qabarıq şəkildə görmək mümkündür:\nAlmaniyanı birləşdirən Otto fon Bismarkın “Qan və dəmir” şüarını mənimsəyərək, onu “Qan və qurur” kimi təqdim edən Alfred Rozenberqin faşizm ideyaları, bu ideyalardan bəhrələnərək, “Gənclik, qan və dəmir” irqçi tezisi ilə dünyanı qana bürüyən Adolf Hitlerlə “Gənclik, ürək və dəmir” adlı “iqrçi inanclılar” modelini seçən erməni ultramillətçiləri arasında hər hansı bir fərqin olmadığını sezmək, qənaətimə görə bir o qədər də çətin deyil.\nBu baxımdan, XX əsrin sonlarından, SSRİ-nin zəifləməsi və süqutundan başlayaraq, erməni ultramillətçiliyinin öz qanlı dişlərini qıcayaraq yenidən dirçəlməsi, özünə türkləri, “Rusiya tatarları”nı, yəhudiləri hədəf seçməsi təsadüfi deyildi və o, növbəti dəfə əlinə düşən “əlverişli imkan”dan yararlanaraq, faşizmin “yarımçıq qalan işini” başa çatdırmaq üçün öncə Cənubi Qafqazı, daha sonra isə bütün dünyanı qana bürümək niyyəti güdürdü...\nLakin bu proses Azərbaycan dövlətçiliyinin inkişafı, iqtisadi, hərbi və diplomatik müstəvidə seçilən strategiya, həyata keçirilən ardıcıl siyasət nəticəsində, bu dəfə sadəcə iflasa uğramadı, məhv edildi, ayaqlar altına atıldı.\nNoyabrın 8-də Azərbaycanda Zəfər, 9-da isə Bayraq günləridir. İki böyük bayram xalqımıza qarşı həyata keçirilən ədalətsizliklərə rəğmən ard-arda düzülüb və İlhai Ədalətin, Milli İradənin təntənəsini nümayiş etdirir.\nLakin tarixdə noyabrın 9-u ilə bağlı olan başqa bir gün də var - Almaniyada və Avstriyada 1938-ci ildə yəhudilərə qarşı soyğunların, qətliamların başladığı “Büllur gecə”, yaxud “Qırılmış vitrinlər gecəsi”... Bundan 20-21 il öncə isə isə erməni faşistlərinin - Andranik, Amazasp, Dro və Njdenin rəhbərlik etdikləri cinayətkar hərbi birləşmələr öncə Ərzurum və Qarsda, sonra isə İrəvan quberniyasında və Zəngəzurda azərbaycanlıları kütləvi şəkildə qətlə yetirmişdilər. “Büllur gecə”dən 20 il öncə, 1918-ci ilin əvvəllərində İrəvan quberniyasında 198 kənd yerlə bir edilmiş, 135 min azərbaycanlı qətlə yetirilmişdi. Bu səbəbdən, 1930-cu illərdə Dro və Njdenin Alman Nasional Sosialist Fəhlə Partiyasının hakimiyyətə sahiblənməsindən vəcdə gəlmələri “təbii” qəbul oluna bilər. Alman faşistlərinin 1938-ci ildə başlatdığı soyğun və qətliamları onlar 20 il öncə tarixi Azərbaycan torpaqlarında həyata keçirmişdilər.\nMənə görə, faşizm üzərində yekun qələbə 1945-ci ilin mayın 9-da yox, 2000-ci ilin noyabrın 8-də çalınıb. Yuxarıda haqqında söz açdığım tarixi faktlar da bunu sübuta yetirir.\n1941-45-ci illərdə alman faşizminə qarşı savaşın ön sıralarında olan Azərbaycan xalqı 300 mindən çox övladını bəşəriyyətin xilası naminə qurban verdi...\n2020-ci il sentyabrın 27-dən başlayan və noyabrın 8-dək davam edən Vətən Müharibəsində, yenə də xalqımızın qəhrəman övladları erməni faşizminə qarşı ölüm-dirim mübarizəsinə qalxdılar, faşizmin atası sayıla biləcək erməni millətçilərini, onların bəşəriyyətin qan gölündə boğulmasına xidmət edən ideyalarını darmadağın etdilər.\nŞübhə etmirəm ki, zaman keçəcək, bölgə xalqları, bütövlükdə isə bəşəriyyət Azərbaycan xalqının və Ordusunun Ali Baş Komandan, Prezident İlham Əliyevin rəhbərliyi ilə apardığı müqəddəs müharibənin əhəmiyyətini daha dərindən başa düşəcəklər.\nZəfərimiz, bayrağımız, bayramımız mübarək olsun!


Azərbaycan Ordusunun yeni baş qərargah rəisi kimdir? - Tərcümeyi-hal | Baki-baku.az\nAzərbaycan Ordusunun yeni baş qərargah rəisi kimdir? - Tərcümeyi-hal\nMəlum olduğu kimi, bu gün Azərbaycan Prezidenti cənab İlham Əliyev general-leytenant Vəliyev Kərim Tofiq oğlunu Azərbaycan Respublikası müdafiə nazirinin müavini – Şəxsi Heyət Baş İdarəsinin rəisi vəzifəsindən azad edilərək, Azərbaycan Respublikası müdafiə nazirinin birinci müavini – Azərbaycan Ordusunun Baş Qərargah rəisi təyin edib. Bununla da Azərbaycan Ordusunda Nəcməddin Sadıqovun baş qərargah rəisliyi erası rəsmən başa çatıb. "Baki-Baku.az" Azərbaycan Ordusunun yeni baş qərargah rəisinin tərcümeyi-halını təqdim edir.\nVəliyev Kərim Tofiq oğlu 9 fevral 1961-ci ildə Bakıda anadan olub. 1982-cü ildə Bakı Ali Ümumqoşun Komandirlər Məktəbini fərqlənmə ilə bitirib.\nQeyd edək ki, K.Vəliyev 44 günlük Vətən Müharibəsində də iştirakı ilə seçilib. Buna görə dövlət təltiflərinə layiq görülüb.\nPrezident İlham Əliyev və Mehriban Əliyeva Bakı Avropa Liseyinin yeni binasının açılışında iştirak edib\nBakının sıxlıq olan küçə və prospektləri\nRusiyadakı seçkidə səslərin 99 faizi hesablanıb - “Vahid Rusiya” 49,82 faiz səslə qalibdir\nABŞ-ın Ermənistandakı səfiri: Dağlıq Qarabağın statusu məsələsinin həll olunduğuna inanmırıq\n190 piyada ölümü, 267 xəsarət alma - 2021-ci ilin yol-nəqliyyat qəzaları statistikası\nQaribaşvilidən Paşinyana təxmini nəsiyyət: Qarabağ müharibəsindən sonrakı çağırışı fürsətə çevir, ağıllı ol, yaşa\nTarixi hadisə: "Qarabağ" təyyarəsi Füzuli hava limanına endi\nBirinci MDB Oyunlarında sərbəst güləşçilərimiz 7 medal qazandılar\nGenerallar Azərbaycan, Türkiyə və Pakistan xüsusi təyinatlılarının təlimini izləyib\nTürkiyə və Azərbaycan qırıcılarının İstanbul boğazı üzərində uçuşu olub\nSelcuk Bayraktar: “Atama, qardaşıma və mənə “Qarabağ” ordeninin təqdim edilməsi bizim üçün ən böyük qürurdur”\nTürkiyə Müdafiə Nazirliyi Bakının azad edilməsinin 103 illiyi münasibətilə təbrik mesajı yayıb\nHeydər Əliyev adına İdman-Konsert Kompleksinin yanında metro stansiyası olacaq\nDANX: COVİD-19 pasportu olmayan sürücülər oktyabrın 1-dən reysə buraxılmayacaq\nPrezident İlham Əliyev Sabunçu rayonu 71 saylı orta məktəbdə yaradılan şəraitlə tanış olub\nPrezident İlham Əliyev “DP World” şirkətlər qrupunun sədrini qəbul edib\nXınalıq dünyada “Ən yaxşı turistik kənd” olmağa namizəddir\nGürcüstanın Baş naziri Nyu-Yorkda Ərdoğanla görüşəcək\nYeni tədris ilindəki ilk dərsin adı - "Qarabağ Azərbaycandır"


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV ÜST dünyada ikinci koronavirus dalğası barədə xəbərdarlıq etdi\nÜST dünyada ikinci koronavirus dalğası barədə xəbərdarlıq etdi\nMəhdudiyyətlər yumşaldıldıqca dünya koronavirus pandemiyasının ikinci dalğası ilə üzləşə bilər. Bu barədə Ümumdünya Səhiyyə Təşkilatının (ÜST) Rusiyadakı nümayəndəsi Melita Vuynoviç məlumat vermişdir.\nÜST-ün nümayəndəsi xəbərdarlıq etmişdir ki, məhdudlaşdırıcı tədbirlərin tələsik yumşaldılması bütün ölkələr üçün təhlükəli ola bilər. O vurğulamışdır ki, təhlükə sovuşmamışdır və insanlar bunu başa düşməlidirlər. Vujnoviç əlavə etmişdir ki, təcrid rejimində qalmaq çətindir, amma vəziyyət nəzarətdən çıxsa, bu, mütləq ölüm hallarının artmasına gətirib çıxaracaq.\nİranda üç sərhədçi şəhid olub15:23 21.05.2020\nDünyanın ən böyük xəstəxanalarından biri İstanbulda istifadəyə verilib15:23 21.05.2020\nİranda koronavirusa yoluxanların sayında kəskin artım müşahidə edilib15:23 21.05.2020\nFransa Milli Assambleyasında martda ölən deputat may səsverməsində iştirak edib15:23 21.05.2020\nİstanbulun fəthindən 567 il ötür15:23 21.05.2020\nRusiyada pandemiya başlayandan bir gündə rekord sayda – 174 nəfər vəfat edib15:23 21.05.2020


“Gənclər daha yüksək fəallıq göstərirlər”-Nazir – Xalq.Az\n“Gənclər daha yüksək fəallıq göstərirlər”-Nazir\nGənclərin həyatı çox dəyişib.\nAzərbaycan gənclərinin ilk forumundan 22 il keçib, bu müddətdə gənclərin həyatı çox dəyişib.\nXALQ.AZ xəbər verir ki, bunu gənclər və idman naziri Azad Rəhimov Azərbaycan gənclərinin VIII Forumunda çıxışı zamanı deyib.\nA.Rəhimov bildirib ki, müzakirə edilən mövzular və forumların keçirilmə formatı da dəyişib: “Dəyişməyən isə məqsəddir – Azərbaycan gənclərinə, onların problemləri və həlli yolları, nailiyyətləri və gələcəklə bağlı düşüncələrini müzakirə etmək üçün şərait yaratmaq, gənclərin səsini eşitməkdir. Gənclər siyasəti ölkənin müstəqil tarixində uğurla inkişaf edən sahələrdəndir. Gələcək nəsillər, tədqiqatçılar xüsusi qeyd edəcək ki, Prezident İlham Əliyevin insan kapitalının inkişaf strategiyasında gənclərə qayğı əsas prioritetlər sırasındadır. Ölkədaxili maraqlarla yanaşı, gənclər sahəsində beynəlxalq çağırışlara da diqqət artır. Beynəlxalq əməkdaşlıqda Azərbaycan gəncləri fəallaşır. Azərbaycanın maraqlarının xaricdə müdafiəsində gənclər və gənclər təşkilatları daha yüksək fəallıq göstərirlər. Əminliklə demək olar ki, Azərbaycanda gənclər siyasətinin müstəqil, düşünülmüş tərzdə, uzunmüddətli məqsədlərlə aparılmasının başqa bir göstəricisi odur ki, bu sahə heç bir mərhələdə başqa quruma “əlavə vəzifə” kimi tapşırılmayıb, həmişə vahid mərkəzi orqan sayılan Gənclər və İdman Nazirliyi tərəfindən icra olunub”.\nNazirin sözlərinə görə, Azərbaycanda gənclər siyasəti ardıcıl və sistemli aparılıb, onun nəticələri ölçülə biləcək göstəricilərlə sübut edilir, dünyada gedən bir sıra proseslərə adekvat cavab verir: “Azərbaycan gənc ölkədir, əhalisinin təxminən 30 faizi gənclərdir. Gənclər siyasətinin ən böyük uğuru odur ki, gənc nəsil birmənalı olaraq Azərbaycanın müstəqilliyini böyük tarixi dəyər kimi dərk edir, gənclər onu müdafiə etməyə və möhkəmləndirməyə hazırdır. Forum çərçivəsində aparılan müzakirələr əməli nəticələr əldə etməyə töhfə verəcək”.\nÖncəki xəbər “Sədərək” Ticarət Mərkəzində yanğın\nSonraki xəbər Prezident gəncləri təbrik etdi


“BANM Azərbaycanda ən yüksək reytinqli təhsil müəssisələrindən biridir” – 700 bal toplayan abituriyent | AzPolitika – onlayn siyasi-ictimai qəzet\n“BANM Azərbaycanda ən yüksək reytinqli təhsil müəssisələrindən biridir” - 700 bal toplayan abituriyent\nDərc olunub: 19/06/2017 - 12:03\n– Bu nəticəni əldə etmək üçün ibtidai siniflərdən başlayaraq yaxşı oxumaq lazımdır. Bunun sadəcə bir şans olması mümkün deyil. Lakin 1-2 sual mexaniki səhv də ola bilərdi burada şansım gətirdi.\n– Qəbul imtahanı obyektiv keçdi. İmtahandan əvvəl həyəcanım var idi, amma sual kitabçasını əlimə alandan sonra yalnız suallar üzərində işləməyə başladım, daha heç bir şey fikirləşmədim. Suallar asan idi, bir saata bütün sualları qurtardım sonra dəfələrlə yoxladım və kodlaşdırdım. Səhfim olacağına inanmırdım, amma yenə də həyəcan var idi.\n– Hələ 10-cu sinifdə 1-ci qrupu seçərkən, BANM-i nəzərdə tutmuşdum. BANM Azərbaycanda yüksək reytinqli təhsil müəssisələrindən biridir və eşitdiyimə görə burada beynəlxalq tələblərə uyğun, yüksək səviyyəli tədris həyata keçirilir. İxtisasa gəlincə dəqiq elmlərə, xüsusən fizika və riyaziyyata marağım çox olduğundan fikirləşirəm ki, “Proseslərin avtomatlaşdırılması mühəndisliyi” ixtisasını seçərək öz bilik və bacarığımı bu sahədə göstərə biləcəm.\n– Arzular sözsüz ki çoxdur, ən böyük arzularımdan biri də mükəmməl təhsil alıb, yaxşı bir mütəxəssis kimi yetişməkdir.\n– Bakalavr kimi təhsilimi BANM-də alıb, magistr kimi isə təhsilimi xaricdə davam etdirmək niyyətindəyəm. Seçdiyim ixtisasın bütün incəliklərinə yiyələnərək bu sahədə uğurlar qazanmaq arzusundayam.


Anım günündə Prezident İlham Əliyev və Birinci xanım Mehriban Əliyevanın iştirakı ilə yürüş keçirildi » Absheronxeber.az | İnformasiya agentliyi\nAnım günündə Prezident İlham Əliyev və Birinci xanım Mehriban Əliyevanın iştirakı ilə yürüş keçirildi\nƏsrlərdən bəri Azərbaycan xalqı erməni faşizmindən əziyyət çəkib. Azərbaycan torpaqlarında məskunlaşan yurdsuz ermənilər yerləşdikləri ərazilərdən yerli əhalini tədricən sıxışdıraraq öz tarixi torpaqlarından çıxartmağa nail olmuşlar. Azərbaycan torpaqlarında özlərinə Ermənistan adlandırdıqları dövlət yaratmışlar. Qədim İrəvan şəhərini isə Yerevan adlandıraraq paytaxt etmişlər. Bununla kifayətlənməyərək bütöv Azərbaycana sahib çıxmaq arzusu ilə hər dəfə Azərbaycan torpaqlarına hücum edərək qanlı facilələr törətmişlər.\n1988-ci ildən isə azərbaycanlıları təhqir edərək, faciələr törədərək Ermənistan adlandırdıqları qədim Azərbaycan torpaqlarından tamamilə çıxartmışlar. Sonra isə doğma Qarabağımıza əl uzatmağa başlamışlar. Namərd ermənilər qəfil hücum edərək yerli, mülki əhalini atəşə tutmuş, qocaları, qadınları və körpə, günahsız uşaqları işgəncə ilə öldürmüş və yaxud əsir götürmüşlər. Bir sıra şəhər və kəndlərimizi dağıdaraq, od vuraraq yer üzündən silmişlər. Xocalı faciəsi törətmişlər.\nHeç bir beynəlxalq təşkilatın qərarına məhəl qoymayaraq, yeni torpaq iddiasıyla təmas xəttlərini durmadan atəşə tutmuşlar. Mülki əhaliyə maddi və mənəvi ziyan vurmuşlar. Yaşayış evlərini intensiv atəşə tutmuş və bunun nəticəsində onlarla dinc əhali həyatını itirmişdi.\nPrezidentimiz Cənab İlham Əliyev dəfələrlə bu münaqişəni itkisiz, sülh yolu ilə həll etmək istəsə də erməni tərəfi buna razı olmamış, öz sərsəm “dənizdən dənizə” siyasətlərini həyata keçirmək arzusu ilə hərbi cinayətlər törətməkdən çəkinməmişlər.\nBir il əvvəl - 2020-ci ilin sentyabr ayının 27-də Ermənistan Azərbaycana qarşı hərbi təxribat törədərək, bizim döyüş mövqelərimizi və təmas xəttində yerləşən yaşayış məntəqələrimizi durmadan atəşə tutmuşdur. Bu quldurların qəfil, durmadan atəş etməsi nəticəsində xeyli sayda hərbçilərimiz və mülki əhali həlak olmuşdu. Ermənistan ordusunun bu qanlı cinayətinə cavab olaraq Azərbaycan Ordusunun genişmiqyaslı əks-hücum əməliyyatının başlanmasına dair tarixi qərar verildi. Azərbaycanda səfərbərlik elan olundu. Azərbaycanın vətənpərvər övladları vətəni namərd düşməndən təmizləmək, döyüşə getmək üçün, könüllü olaraq hərbi komissarlıqların qarşısında növbəyə durdular.\nErmənilər Azərbaycan xalqının gücünü, döyüşkənliyini, vətənpərvərliyini öz üzərlərində gördülər, hiss etdilər. 44 gün ərzində Azərbaycan əsgəri bir an belə geri çəkilmədi. Düşmənə nifrətlə yalnız irəlilədi və qələbə çaldı.\nBu müharibə, bu qələbə Azərbaycan xalqının şanlı zəfər tarixidir. Azərbaycan xalqı həm mənfur, qəddar düşmənə, həm də bütün dünyaya sübut etdi ki, Azərbaycan xalqı öz torpaqlarını qorumağa qadir olan qəhrəman xalqdır.\nAli Baş Komandanımızın uzaqgörən siyasəti, Ordumuzun, igid, vətənpərvər oğullarımızın sayəsində Azərbaycan öz tarixi ərazilərini bərpa etdi. Bu müharibəni hərbi-siyasi yolla həll etdi. Artıq “Dağlıq Qarabağ” deyilən inzibati ərazi yoxdur. “Dağlıq Qarabağ” münaqişəsi arxada qaldı.\nAli Baş Komandan İlham Əliyev: “Azərbaycan Ordusu şəhidlərin qanını aldı. Biz onların qisasını döyüş meydanında aldıq. Bu qələbəni bizə bəxş edən qəhrəman əsgər və zabitlərimiz bizim üçün qürur mənbəyidir. Onların qəhrəmanlığı, onların şücaəti, fədakarlığı artıq dastana çevrilib. Biz bundan sonra qalib ölkə, müzəffər xalq kimi yaşayacağıq və azad edilmiş torpaqları quracayıq, bərpa edəcəyik”.\nRespublika Prezidentinin Sərəncamı ilə Vətən Müharibəsinin başlandığı gün, sentyabr ayının 27-si Azərbaycanda Anım Günü kimi təsis edilmişdir. Eyni zamanda Ali Baş Komandanımızın qərarı ilə Bakıda şəhidlərimizin şərəfinə yaxın vaxtlarda Vətən Müharibəsi Memorial Kompleksi və Zəfər Muzeyinin inşa olunması nəzərdə tutulur. Bakının ən görkəmli yerində İkinci Qarabağ müharibəsinin qəhrəmanlarının şərəfinə möhtəşəm abidə ucaldılacaqdır.\nÖz canını vətən torpağı uğrunda qurban verən şəhidlərimiz hər an qəlbimizdə yaşayacaq.\n44 günlük Vətən Müharibəsinin ilk günlərindən bizə qardaş olan Türkiyə bizim yanımızda olmuş, bizdən heç bir yardımını əsirgəməmişdir. Bu, Azərbaycan Ordusunu və bütövlükdə xalqımızı qələbəyə daha da ruhlandırmışdır.\nBu gün işğaldan azad olunmuş torpaqlarımıza xarici qonaqlar, jurnalistlər gəlir. Onlar erməni faşizminin, erməni vandalizminin yaxından şahidi olurlar. Dağılan, yerlə yeksan olan şəhər və kəndlərimizi görən xarici qonaqlar bu mənzərədən dəhşətə gəlirlər.\nAzərbaycan Respublikasının Prezidenti cənab İlham Əliyev: “Revanşizm yolverilməzdir, bu cür tendensiyalar Ermənistan dövlətçiliyinin sonunu gətirib çıxara bilər. Erməni faşizmi məhv edilib, ancaq onun təzahürləri görünməkdədir. Bu, çox təhlükəli tendensiyadır, ilk növbədə, Ermənistan dövləti üçün. Əgər biz görsək ki, erməni faşizmi baş qaldırır, əgər biz görsək ki, xalqımıza, dövlətimizə yeni təhlükə mənbəyi yaranır, heç tərəddüd etmədən erməni faşizminin başını daha da əzəcəyik. Bunu hər kəs bilməlidir”.\nMüzəffər Ali Baş Komandan, Cənab Prezidentimiz İlham Əliyev və Respublikanın Birinci Vitse-Prezidenti Mehriban xanım Əliyevanın iştirakı ilə 27 sentyabr Anım Günündə Vətən müharibəsi zamanı həlak olmuş əsgər və zabitlərimizə, erməni faşistləri tərəfindən vəhşicəsinə qətlə yetirilən mülki vətəndaşlara və eləcə də itkin düşmüş soydaşlarımıza ehtiram əlaməti olaraq yürüş təşkil edilmişdi. Bu yürüşdə hər kəs əlində bir şəhidimizin şəklini tutmuşdu.\nHəmin gün Dövlət Başçısı Vətən Müharibəsi Memorial Kompleksinin və Zəfər Müzeyinin təməlqoyma mərasimində iştirak etmişdi.\nDaha sonra Müzəffər xalqın Müzəffər Prezidenti İlham Əliyev və ölkəmizin Birinci xanımı Mehriban Əliyeva Dənizkənarı bulvara gələrək şəhidlərimizi bir dəqiqəlik sükütla yad etmişlər.\nHəmçinin Prezidentimiz və xanımı Fəxri Xiyabana gedərək Ümummilli Lider Heydər Əliyevin məzarını da ehtiramla ziyarət etmişlər.


Adnan Oktar bu “kediciyi”ni zorlayıb döyürmüş - FOTO | KONKRET\nAdnan Oktar bu "kediciyi"ni zorlayıb döyürmüş - FOTO\n29 Aprel, 2021 - 16:56 238\nTürkiyədə “Harun Yəhya” ləqəbi ilə tanınan, təcavüz, fırıldaqçılıq və başqa cinayətlərdə təqsirli bilinən Adnan Oktarın daha bir iyrənc əməli üzə çıxıb.\nKONKRET “Haber Global”a istinadən xəbər verir ki, hazırda ev dustaqlığında olan 52 yaşlı Müge Öğütçü adlı “kedicik” Adnan Oktarın ona təcavüz etdiyini və dəfələrlə fiziki zorakılığa məruz qoyduğunu etiraf edib.\n“Adnan Oktar yanında olmaq istəmədiyim üçün Draqosdakı təşkilat mərkəzində üç dəfə mənə təcavüz etdi. Onun tərəfindən illərdir incə səs tonum və görünüşüm səbəbindən döyülmüşəm. Qorxumdan heç vaxt yaxşı görünə bilməzdim. “Mənə sevgi ilə bax” deyərək döyürdü. Bəzən mənə və digər qızlara etdiyi şiddət saatlarla, hətta günlərlə davam edirdi”.


AMB xeberi - AMB haqqinda xeberler - AMB xəbərləri\nEtiket arşivleri: AMB\nAMB daha 50,117 mln. manatliq not emissiyasi yerlesdirdi\n– xeber – Bakı Fond Birjasında Azərbaycan Mərkəzi Bankının 50100552S saylı dövlət qeydiyyatından keçmiş ümumi həcmi 75 mln. manat, bir notun nominal dəyəri 100 manat, tədavül müddəti 28 gün olan qısamüddətli notlarının yerləşdirilməsi üzrə hərrac keçirilib. Report xəbər verir ki, hərrac zamanı iki investor tərəfindən 2 sifariş təqdim olunub. Sifarişlərin nominal üzrə ümumi məbləği 50 […]\nGönderen: Olkem.az 30/11/2016 30/11/2016 Kategori:XeberlerEtiketler: AMB, bakı fond birjasi, emissiya, herrac, merkez bankası, mərkəz bankasiAMB daha 50,117 mln. manatliq not emissiyasi yerlesdirdi için bir yorum bırakın


24 Aprel 2019 15:36 | 4 393\nBir vaxtlar dəb düşmüşdü. Müxalifətdə olan siyasi partiyanın bir üzvünə küçədən keçən biri bir çırtma vururdusa, aləm dəyirdi bir-birinə: ay aman, qoymayın, iqtidar filan siyasətçiyə təxribat törədirvə sairə və ilaxıra! Tezliklə də məlum olurdu ki, hadisə hansısa şəxsi münasibətın təzahürüdür və hakimiyyətin buna heç bir dəxli yoxdur. Hətta hadisəni törədən cinayətkar həmin hakimiyyətin hüquq-mühafizə orqanları tərəfindən həbs edilirdi, cəzasını alırdı, bundan sonra həmin hay-küy salanlar susurdular, daha doğrusu susmağa məcbur olurdular.\nHətta o da olurdu ki, bir partiya yetkilisi narkotika faktı ilə, dələduzluqla məşğul olduğuna görə, yaxalanıb, həbs edilən kimi, yenə müxalifətin bəzi şoumenləri haray-həşir salırdılar ki, qoymayın, müxalifətçini şərləyirlər(?). Elə ki, əlahəzrət fakt qoyulurdu ortaya, yenə susmağa məcbur olurdular. Çünki faktdan min illər əvvəl olduğu kimi, bu gün də heç kəs qaça bilməz. Bir sözlə, bizim bəzi müxalifət funksionerlərinin ucuz siyasi şoularını çox görmüşük, çox izləmişik. Heç birində də görmədik ki, həqiqət üzə çıxandan sonra üzr istəyib, səhvlərini anladıqlarını nümayiş etdirsinlər. Çünki səhvi etiraf etməyin özü də bir mədəniyyətdir ki, onu da şoumen müaxalif siyasilərdə axtarmağına belə dəyməz. Bu zavalsızlar qanmaq istəmirlər ki, iqtidar bu böyüklükdə ölkənin bəzi məsələlərinin həllindən ötrü, satan olsa vaxtı da satın alar. Bu qədər gərgin işləyən bir iqtidar müxalifətin söz qəhrəmanları kimi boş-bekardılarmı ki, belə cılız işlərlə məşğul olsun?\nBir sözlə, bunların belə şoularını çox görmüşük. Amma gənc bir qıza qarşı törədilən cinayətdən də siyasi şou yaratmaq cəhdinə ilk dəfə rast gəldik. Tural adlı birinin, AXCP funksioneri Fuad Qəhrəmanlının 14 yaşlı qızına qarşı törətdiyi cinayətdən siyasi maraqlar üçün istifadə etmək cəhdi bunu bizə göstərdi. İstənilən formada bu hadisə pislənməlidir. Tural törətdiyi əməlinə görə cəzasını almalıdır və şübhəsiz alacaq da. Ən azından ona görə ki, bu yeniyetmə qız bizim xalqın övladıdır, ikincisi, bizim xalqın övladı olmasa belə, gəncdir, hələ dünyada baş verənləri anlamaq iqtidarında deyil. Günahsız gənc bir qıza qarşı törədilən cinayət təkcə hüquqi baxımdan deyil, həm də mənəvi baxımdan bağışlanmazdır. Ancaq bundan şou düzəltmək, siyasi məqsədlər üçün yararlanmaq istəyi də, eyni qaydada mənəviyyatsızlığın bariz göstəricisidir və deyərdim ki, bağışlanmazdır.\nBilmirəm, yanılıram, yoxsa bu həqiqətən belədir, amma mənim müşahidələrim onu deməyə əsas verir ki, bizim üzdəniraq müxalifət şoumenlərin içərisində elələri var ki, hakimiyyət, vəzifə, kreslo xatirinə ən ağılagəlməz, hətta milli mentalitetimizlə bir araya sığmayan iyrənc vasitələrə də əl atmağa hazırdırlar. Başa düşmək olmur, böyük M.Ə.Sabirin təbirincə desək, bu “həlvayi-hakimiyyət” nə qədər şirin olub bunlar üçün ki, onları “şirin-məzaq” etmək naminə hər şeylərini (?..) qurban verməkdən belə çəkinmirlər? Yeniyetmə bir qızın başına gələn hadisədən belə şou yaradanlar, həmin qızımızın gələcəyi, psixoloji zədəsi, mənəviyyatına vurula bilən zərbə haqqında düşünürmü görəsən? Digər tərəfdən, demokratik cəmiyyətin ən mühüm atributlarından olan müxaliflik institutunun indiki qədər ucuz, hətta iyrənc üsullarla ləkələnməsinin, ümumən Azərbaycan dövlətçiliyinə, milli mənafelərimizə vurduğu zərbənin fərqindədirlərmi bu insanabənzərlər? Axı müxaliflik şər, böhtan, qarayaxma üzərində qurulmamalıdır! Yalan nə qədər ustalıqla uydurulursa uydurulsun, o ayaq tutsa da, yeriyə bilməz. Bu adi həqiqəti anlamaq istəməyənlər, bir yerdən papaqdan, şlyapadan, araqçından, panamadan, zaddan tapıb, qabaqlarına qoyub fikirləşsəydilər pis olmazdı.


Azərbaycan bazarını dolduran İran armaturlarına dair şok görüntülər » Cahan.info\n“Keyfiyyəti pis olanı da var, yaxşı olanı da. Lakin ümumiyyətlə götürəndə İran istehsalçıları texnoloji normalara kifayət qədər əməl etmir. Gürcüstanda nəyə görə İran armaturunu alırlar? Çünki ucuzdur. Lakin ucuz armatur alırsansa gərək onun keyfiyyət standartlarına nə dərəcədə uyğun olduğunu diqqətlə yoxlayasan, əks halda belə armaturdan istifadə çox təhlükəli olacaq. Müxtəlif parametrlər üzrə yoxlama aparmaq lazımdır-geometrik, fiziki-mexaniki, habelə davamlılıq. Əgər armatur bu parametrlər üzrə keyfiyyət standartlarına cavab vermirsə onu ölkəyə buraxmaq olmaz”-Arçil Kubaneyşvili deyib.шаблоны для dle 11.2


Səhər idmanı ürək xəstəliyinə necə təsir edir? - ARAŞDIRMA,idman,seher idmani,2020\nFeat.Az:FeaT.Az » Xəbərlər » Xəbər » Səhər idmanı ürək xəstəliyinə necə təsir edir? - ARAŞDIRMA\nSəhər idmanı ürək xəstəliyinə necə təsir edir? - ARAŞDIRMA\nFeat.Az bildirir ki, mütəxəssislər səhər yeməyindən əvvəl ikiqat yağ əritmək üçün məşq etməyi məsləhət görürlər, çünki bu vəziyyətdə bədənin insulinə reaksiyası yaxşılaşır.\nAlimlər bunu müəyyən etmək üçün araşdırma aparıb. Altı həftə davam edən tədqiqatda artıq çəkili 30 kişi iştirak edib. Tədqiqatların sonunda mütəxəssislər qan şəkərinə nəzarət edilə biləcəyini müəyyənləşdirə biliblər. Onların fikrincə, bunu etmək üçün yalnız yemək və idman oynamaq vaxtını dəyişdirməlisiniz. Qeyd edilib ki, bir insan bütün gecə yemək yemirsə, səhər bədən ən böyük yağ tədarükünü istifadə edə bilər.\nMütəxəssislər həmçinin boş mədə ilə fiziki fəaliyyətin ümumi sağlamlığı əhəmiyyətli dərəcədə yaxşılaşdırdığını qeyd edirlər. Bu rejimlə bədən insulinə daha yaxşı cavab verir, bu da 2-ci tip diabet və ürək xəstəliyi riskini azaldır. Qeyd edək ki, ancaq bu günə qədər bu tədqiqatlar yalnız kişilər üzərində aparılıb. Bu rejimin qadınlar üçün nə qədər təsirli olduğunu elm adamları hələ dəqiqləşdirməyib.\nBundan əlavə, səhər idmanı diqqət dağınıqlığının qarşısını alır. Səhər saatlarında edilən qaçış zamanı bədənin gücü artır. Sinir sistemi yaxşı çalışdığından diqqət əksikliyi kimi problemlər effektli şəkildə düzəlir. Yuxu rejimini normala salır. Çünki sürətlənən maddələr mübadiləsindən sonra vücud normadan çox çalışır bu isə vücudun yorulmasına səbəb olur.\nSənmən Yazılı Şəkillər 2020 (26)\nQəlbim Sahibsiz Ada Yazılı Şəkilləri 2020 (376)\nDəyişkən Davranışlı Bürclər - Foto\nTərk Edilmiş Qəlblər Yazılı Şəkilləri 2020 (215)\nCemli Zebra Piroqu - Xərci az, bərəkətli və ləzzətli\n17:00, 28-01-2020 Sənmən Yazılı Şəkillər 2020 (26)\n16:00, 28-01-2020 Məşhurların İnstagramda Son Paylaşdıqları - FOTO\n15:00, 28-01-2020 XƏBƏRDARLIQ: Toyuq ətini yumayın!\n14:00, 28-01-2020 Qəlbim Sahibsiz Ada Yazılı Şəkilləri 2020 (376)\n13:00, 28-01-2020 Dəyişkən Davranışlı Bürclər - Foto\n12:00, 28-01-2020 Yatmazdan əvvəl dizlərinizi belə qatlayın - 10 FAYDASI\n11:00, 28-01-2020 Tərk Edilmiş Qəlblər Yazılı Şəkilləri 2020 (215)\n11:00, 28-01-2020 Cemli Zebra Piroqu - Xərci az, bərəkətli və ləzzətli\n09:00, 28-01-2020 Tarixdə Bu Gün - 28 Yanvar\n21:00, 27-01-2020 Tərk Edilmiş Qəlblər Yazılı Şəkilləri 2020 (214)\n20:00, 27-01-2020 28.01.2020 Gündəlik Bürclər (28 Yanvar 2020)\n19:00, 27-01-2020 Modamı Dediniz - Qarışıq Şəkillər 2020 (393)\n18:00, 27-01-2020 Cinsi əlaqənin faydaları nələrdir? - Gündə 3-20 dəqiqə aralıqda davam edən yaxınlıq...\n17:00, 27-01-2020 Qəlbim Sahibsiz Ada Yazılı Şəkilləri 2020 (375)\n15:00, 27-01-2020 Yeniyetməlikdə hər 5 oğlandan birində müşahidə olunan xəstəlik\n14:00, 27-01-2020 Siyah İncim Yazılı Şəkillər 2020 (5)\n13:00, 27-01-2020 Bürclər Haqqında Maraqlı Məlumatlar (663) - Fotolar\n12:00, 27-01-2020 Kimlərə yaşıl soğan yemək olmaz? - Həkimlərdən XƏBƏRDARLIQ\n11:00, 27-01-2020 Sənmən Yazılı Şəkillər 2020 (25)\n11:00, 27-01-2020 Bananlı keks resepti\n09:00, 27-01-2020 Tarixdə Bu Gün - 27 Yanvar\nMehriban - Dedilər 2020\nOrxan Lökbatanlı - Günah Nə Səndədir Nə Məndə 2020\nRöya - Təmənnasız 2020\nNihad Məlikov - Yandım 2020\nŞamil Vəliyəv - Məndə Ürək Qoymadın 2020


MATC.AZ: Bakı səfəri öncəsi APOEL-də yarımmüdafiə problemi\nBakı səfəri öncəsi APOEL-də yarımmüdafiə problemi\n22 Oktyabr 2019, 10:29\nAvropa Liqasının qrup mərhələsində "Qarabağ"la qarşılaşacaq APOEL-in zədəli futbolçuları sıraya dönüb. Matc.az saytının Kipr mətbuatına istinadən məlumatına görə, 3 futbolçu artıq kollektivlə birlikdə məşqlərdə iştirak edir.\nÖlkə çempionatında "Doxa" ilə son görüşü buraxan qapıçı Vid Beleç, yarımmüdafiəçi Georgios Efrem və həmin matçın 32-ci dəqiqəsində əvəzlənən digər orta sahə oyunçusu Savvas Gentsoğlu hazırda baş məşqçi Tomas Dollun ixtiyarındadı. Beleç və Gentsoğlu ilə bağlı heç bir şübhə qalmayıbsa, Efremlə bağlı qərar keçiriləcək məşqlərə əsasən veriləcək.\nDigər zədəli yarımmüdafiəçi Tomas De Vinsentinin isə "Qarabağ"la Bakıdakı qarşılaşmanı buraxması gözlənilir. Argentinalı futbolçu ən yaxşı halda ehtiyatda otura bilər. Həm onun, həm də digərlərinin durumunu nəzərə alan almaniyalı çalışdırıcı yarımmüdafiə xətti ilə bağlı narahatlıq keçirir.\nQeyd edək ki, oktyabrın 24-də Tofiq Bəhramov adına Respublika Stadionunda keçiriləcək "Qarabağ" - APOEL görüşü saat 20:55-də start götürəcək.


Tayvanda şiddetli zelzele: ölenler var (YENİLƏNİB) - Azadliq Xeber\nTayvanda şiddetli zelzele: ölenler var (YENİLƏNİB)\nTayvanda şiddətli zəlzələ: ölənlər var (YENİLƏNİB)\n14:30 xeber – Bu gün gecə saatlarında Tayvanda baş verən zəlzələ nəticəsində yaralananların sayı artıb. Azadlıq.az xəbər verir ki, anspress-in məlumatına görə, 6,4 bal güclü təkanlar 377 nəfərin yaralanmasına yol açıb. Dağıntılar altından 200-dən çox insan çıxarılıb. Onların arasında körpə uşaqlar da var. Xilasetmə işləri davam edir. Ölü sayının artacağı istisna edilmir.


Dini Konfessiyaların rəhbərləri İlham Əliyevə təşəkkür edib\n12:55 20 Aprel 2022\nDini Konfessiyaların rəhbərləri İlham Əliyevə təşəkkür ediblər.\nMetbuat.az təşəkkür mətnini təqdim edir:\nBiz, Azərbaycanda fəaliyyət göstərən dini konfessiyaların rəhbərləri Zati-alilərinizi səmimi qəlbdən salamlamaqdan şərəf duyur, səmimi arzularımızı və xeyir-dualarımızı yetirir, Azərbaycan xalqı və dövləti naminə dəyərli fəaliyyətinizə Uca Yaradandan uğurlar diləyirik.\nMöhtərəm cənab Prezident! Multikultural Azərbaycan dövlətinin dilindən və dinindən asılı olmayaraq bütün dindarları üçün müqəddəs günlərdə — yəhudilərin Pesax, xristianların Pasxa bayramlarını qeyd etdikləri, müsəlmanların Ramazani-Şərifi yaşadıqları və Eydül-Fitr bayramını qarşılamağa hazırlaşdıqları mübarək günlərdə Zati-alilərinizin bizlərə özəl diqqət və himayə nümayiş etdirməsini yüksək dəyərləndiririk. Dini icmalarımızın fəaliyyətini dəstəkləmək məramı ilə maliyyə yardımının göstərilməsi ilə bağlı sərəncamınız Cənabınızın müqəddəs bayramlarımıza dəyərli hədiyyəsidir.\nBayramlarımız bizə xoş fürsət verir ki, Sizin Azərbaycan dövləti və cəmiyyəti üçün böyük xidmətlərinizə görə Zati-alilərinizə bütün Azərbaycan dindarlarının dərin təşəkkür və minnətdarlıqlarını bir daha ifadə edək. Xalqımız əziz bayramlarını Vətən müharibəsindəki möhtəşəm Zəfərinin doğurduğu qürur və əzəmət ilə qeyd edir. Tarixi ədalətin bərpası — Azərbaycan torpaqlarının işğaldan azad edilməsi yönündə Ali Baş Komandan olaraq rəhbərlik etdiyiniz qalibiyyətli Vətən müharibəsi haqqın, ədalətin təntənəsi kimi tarixin salnamələrinə həkk oldu. Uca Yaradanın köməyi, dövlət rəhbərimizin qətiyyəti, Azərbaycan Ordusunun gücü, xalqın sarsılmaz həmrəylik və iradəsi, dövlət-xalq, xalq-ordu birliyinə əsaslanan siyasət Azərbaycanın haqq işinin qələbəsini təmin etdi. Dövlət bayrağı azad Qarabağda dalğalandı, məscidlərin minarələrindən Azan səsləri ucaldı, dini məbədlərimiz əsarətdən qurtuldu.\nMöhtərəm cənab Prezident! Azərbaycanı qalib ölkə yüksəkliyinə qaldıran Zati-alilərinizin hər bir azərbaycanlının qəlbində özəl yeri vardır. Azərbaycanın dövlət müstəqilliyinin möhkəmlənməsində və iqtisadi qüdrətinin artmasında Sizin xidmətləriniz misilsizdir. Milli-mənəvi dəyərlərin, dini və tarixi abidələrin qorunması sahəsində böyük işlər görmüş dövlət başçısı kimi tanınan Zati-aliləriniz azad olunmuş torpaqlarımızda əsarətdən qurtardığınız, vandalizm qurbanı olan dini-mənəvi abidələrimizi – məscidləri, kilsə və sinaqoqları xüsusi məhəbbət və qayğı ilə bərpa və yenidən quran Qurucu Prezident kimi Uca Yaradanın Nəzərində və xalqın nəzərlərində daha artıq ucalırsınız. Biz tam əminliyi ilə deyə bilərik ki, bu gün Azərbaycanda mövcud olan ictimai-siyasi sabitlik, milli-mənəvi həmrəylik, yüksək səviyyəlli din-dövlət münasibətləri və etnik-dini tolerantlıq Zati-alilərinizin uğurlu dövlətçilik siyasətinin məntiqi nəticəsi, bəhrəsidir. Zati-alilərinizin silahdaşı, siyasi-ictimai xadim, ölkəmizin Birinci vitse-prezidenti Mehriban xanım Əliyevanın çoxşaxəli fəaliyyəti, özəlliklə, dini-mədəni irsin qorunması sahəsində dəyərli layihələri xalq tərəfindən yüksək dəyərləndirilir, dindarlarımızın xeyi-duaları ilə qarşılanır. Uca Rəbbimizə xoş gedən bu fəaliyyətlər Azərbaycanın dünyadakı tolerant imicinin, ali mənəvi dəyərlərə sadiqliyinin, mədəniyyətlər, sivilizasiyalar, dinlərarası əməkdaşlıq prosesində örnək rolunun təsdiqidir. Dini, milli mənsubiyyətindən asılı olmayaraq Azərbaycan dindarları Sizin xalq naminə gördüyünüz işləri yüksək dəyərləndirir, Uca Yaradanının Lütfü, dövlət başçımızın rəhbərliyi ilə gələcəyimizə ümidlə baxır, Zati-alilərinizi və Azərbaycanın əmin-amanlığını, tərəqqisini təmin edən siyasi dəst-xəttinizi hər zaman dəstəkləyirlər. Dini konfessiya rəhbərləri olaraq, Sizə ölkə daxilində və beynəlxalq müstəvidə təqdirəlayiq fəaliyyətinizə görə dərin minnətdarlıqlarımızı bildirir, Uca Yaradandan bütün əməllərinizə xeyir-dualar diləyirik. Birgə dualarımızda Uca Rəbbimizdən diləyirik ki, gələn Ramazanda ənənəvi İftar mərasiminə Zati-alilərinizin təşrif buyurmasını nəsib etsin, inşallah! Dualarımız hər zaman Sizin üçündür!\nMöhtərəm cənab Prezident! Bir daha Sizə Azərbaycanın dini icmalarına, multikultural ənənələrin və dinlərarası münasibətlərin inkişafına davamlı diqqət və qayğınıza görə dərin təşəkkürlərimizi bildirir, Sizə və dəyərli ailənizə can sağlığı, xoşbəxtlik, şərəfli fəaliyyətinizdə uğurlar diləyirik! Biz əminik ki, Sizin rəhbərliyinizlə Azərbaycan xalqı və dövlətçiliyi dünya miqyasında daha böyük uğurlara imza atacaqdır. Uca Rəbbimiz Sizi qorusun, hər zaman yardımçınız olsun, Zəfər hər zaman nəsibiniz olsun! Ulu Yaradan Öz Lütf və Mərhəmətini hər zaman Azərbaycan xalqı və dövləti üzərində bərqərar etsin, Azərbaycanı hifz etsin! Amin!".\nQeyd edək ki, məktubu Qafqaz Müsəlmanları İdarəsinin sədri Şeyxülislam Allahşükür Paşazadə, Azərbaycandakı Dağ Yəhudiləri İcmasının rəhbəri Milix Yevdayev, Roma Katolik Kilsəsinin Azərbaycandakı Apostol Prefekturasının ordinarisi Vladimir Fekete, Rus Pravoslav Kilsəsinin Bakı və Azərbaycan Yeparxiyasının katibi Arximandrit Aleksiy, Bakıdakı Avropa Yəhudiləri İcmasının rəhbəri Aleksandr Şarovski və Azərbaycandakı Alban-Udi Xristian Dini İcmasının sədri Robert Mobili imzalayıb.


Bu qaydaların pozulmasına görə 1680 manat cərimə olundular - FOTO » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nBu qaydaların pozulmasına görə 1680 manat cərimə olundular - FOTO\nGəncə şəhər Baş Polis İdarəsinin Dövlət Yol Polisi Şöbəsinin əməkdaşları şəhərin küçə və prospektlərində dayanma-durma qaydalarının düzgün təmin edilməsi ilə əlaqədar bir sıra tədbirlər həyata keçirib.\nİndex.az xəbər verir ki, Daxili İşlər Nazirliyinin Mətbuat Xidmətinin Gəncə regional qrupundan verilən məlumata görə, şəhərin müxtəlif nöqtələrində dayanma-durma, parklanma qaydalarını pozan, eləcə də avtobus dayanacaqlarını, piyada səkilərini zəbt edən nəqliyyat vasitələrinin sürücüləri ilə yol polisi əməkdaşları maarifləndirici söhbətlər aparıb.\nDayanma-durma qaydalarını kobud şəkildə pozan 84 sürücü barəsində inzibati protokollar tərtib olunub.\nQeyd edək ki, dayanma və durma qaydalarının pozulmasına görə cərimə 20 manatdır.\nQayda, Cərimə, Polis


Bölmə: Xarici futbol | 3929 | 12:07 29-04-2020\nFransa çempionatında 2019/20 mövsümü rəsmən başa çatmış elan olunub.\nOLİMPSPORT xəbər verir ki, bu barədə Fransa Futbol Federasiyasının mətbuat xidməti məlumat yayıb. Yarış koronavirus pandemiyasına görə martın 13-də dayandırılıb. Çərşənbə axşamı ölkənin baş naziri Eduar Filipp bildirib ki, kütləvi idman tədbirləri sentyabra qədər keçirilməyəcək. Federasiya bəyanatında ölkə yarışının keçirilməsi ilə məşğul olan peşəkar futbol liqasından Fransa birinciliyinin idman nəticələri haqqında informasiyanı mümkün qədər tez verməyi xahiş edib. Federasiyanın İcraiyyə Komitəsi 2020/21 mövsümü çempionatının başlanması üçün şərtləri müzakirə etmək məqsədilə yaxın vaxtlarda toplaşacaq.\nQeyd edək ki, Fransa çempionatı 28-ci turdan sonra qeyri-müəyyən müddətə dayandırılıb. Turnir cədvəlinə PSJ liderlik edir. Liqa 1 TOP-5 liqada koronavirus pandemiyasına görə mövsümün ləğv olunduğu ilk ölkə çempionatıdı.\nXatırladaq ki, Avropada isə daha öncə yalnız Niderland Erediviziyasında mövsümün ləğv olunduğu rəsmən açıqlanmışdı.


“Mərhəmət Kimsəsizlərə Yardım” İctimai Birliyi “Vətən Müharibəsində qanı bahasına mübarizə aparmış qazilərə dəstək” layihəsini icrası artıq sona yetib – XəbərAl.Az\n“Layihə Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyinin maliyyə yardımı ilə həyata keçirilib.\nLayihə çərçivəsində Şəki, Oğuz, Qəbələ, Beyləqan və Füzuli rayonlarında tədbirlər keçirilib\nMəqsəd Vətən müharibəsi zamanı yaralanmış veteranların sosial-psixoloji dəstək tədbirlərinə cəlb etməklə problemlərinin həllinə yardımçı olmaqdır. Layihənin icra ediləcək bölgələrdə sosial-psixoloji yardıma ehtiyacı olan qazilər müəyyənləşdirilir, onlarla ilkin görüşlər keçirilib\nToplanmış məlumatlar əsasında qruplaşma aparılıb. layihənin işçi heyət müəyyənləşib, qazilərə yardım etmək üçün ekspert, hüquqşunas və psixoloq cəlb edilib.\nOnlar qazilərin probemlərini dinləyərək yerindəcə həll ediblər.\nBunu yalnız Ramiz Mehdiyev bilir: Bilsin, ancaq mətbuatı hədələməsin…\nZəruri qeyd: AMEA-nın Fizika İnstitutunun direktoru, akademik Nazim Məmmədov və onun müavini akademik Cavad Abdinov aparılan yoxlamanın nəticələrinə görə işdən azad edilmişlər. Bundan bir neçə gün sonra bu barədə dövri mətbuatda gedən yazılara cavab olaraq Rəyasət Heyəti “tarixi” bir bəyanat qəbul etmişdir. Qurumun Rəyasət heyətinin 12.01.2021-ci ildə qəbul etdiyi Bəyanatdan: “Akademik Nazim Məmmədovun uzun illər […]\nİngiltərənin “Mançester Yunayted” futbol klubunun iki təcrübəli futbolçusu məşq zamanı əlbəyaxa dava edib. Hadisə mayın 12-də baş verib. Futbolçular klubun Karrinqtondakı bazasında məşq zamanı bir-birinə yumruqla zərbə endiriblər. Baş məşqçi Ralf Ranqnik məşqi vaxtından əvvəl bitirmək məcburiyyətində qalıb. Mənbə: The Sun Xeberal.az\nFederasiya nümayəndələri ilə İslamiada və Olimpiadaya hazırlıq müzakirə olundu – FOTO


Bu gün Həzrət Əlinin (ə) zərbətləndiyi gündür - Əhli-Beyt(ə) - Xəbərlər - Ahlibeyt.az\nHicrətin 40-cı ili Ramazan ayının 19-da Kufə məscidində sübh namazı vaxtı Əbdürrəhman ibn Mulcəm(l.ə.) müsəlmanların birinci imamı Həzrət Əlini(ə)zəhərli qılncla zərbətləndi\nHicri 40-cı il, mübarək ramazan ayının ikinci yarısında həzrət Əli (ə) bir xütbə ilə döyüşçülərin qəlbini riqqətə gətirib, onları Şama doğru hərəkət üçün hazırladı. Amma təqdir onun üçün başqa bir tale müəyyənləşdirmişdi.\nXəvaric fərariləri Məkkəni özləri üçün əməliyyat mərkəzi seçmişdilər. Əbdürrəhman ibn Mülcəm, Bərk ibn Abdullah və Əmr ibn Bəkr adlı üç xəvaric bir gecə əyləşib müsəlmanların keçmişi haqqında söhbət edirdilər. Söhbətin sonunda onlar belə bir qərara gəldilər ki, tökülən qanlarda Müaviyə, Əmr As və Əli (ə) günahkardır. Onların fikrinə görə əgər bu üç şəxs aradan götürülərdisə, müsəlmanlar rahatlığa çıxardılar. Nəhayət, həmin üç xəvaric belə bir razılığa gəlib and içdilər ki, hərəsi həmin üç şəxsdən birini öldürsün. İbn Mülcəm həzrət Əlini (ə), Əmr ibn Bəkr Əmr Ası, Bərk ibn Abdullah isə Müaviyəni öldürməyi öhdəyə götürdü. Onlar qılınclarına öldürücü zəhər çəkib qərarlarını həyata keçirmək üçün ramazan ayının on doqquzuncu gecəsini seçdilər. Hərə öz vəzifəsini icra etmək üçün yola düşdü. Əmr ibn Bəkr Misirə, Bərk ibn Abdullah Şama, İbn Mülcəm isə Kufəyə getdi.\nBərk ibn Abdullah qədr gecəsi Şam məscidində səcdəyə getmiş Müaviyəni yalnız yaralaya bildi.\nƏmr ibn Bəkr də öz növbəsində gecə yarı Misirdə məscidə gedib, öz məqsədini həyata keçirmək istədi. Amma Əmr As şiddətli qızdırma içində olduğundan məscidə gələ bilmədi və oğlunun məsləhəti ilə şəhər qazisini camaat namazına göndərdi.\nNamaz başladıqdan sonra birinci rəkətdə qazi səcdəyə gedərkən Əmr ibn Bəkr bir zərbə ilə onu qətlə yetirdi. Məsciddə hay-küy qopdu. Namaz yarıda qaldı, qatil misirlilərin əlinə keçdi. Camaat onu Əmr Asın ağır əzabları ilə qorxutduqları vaxt Əmr ibn Bəkr təəccüblə soruşdu: «Məgər Əmr As ölməyib?» Camaat ona bildirdi ki, onun öldürdüyü şəhər qazisi olub.\nƏbdürrəhman ibn Mülcəm isə Həzrət əlini qətlə yetirmək üçün hicri qırxıncı il şə’ban ayının axırlarında Kufəyə çatdı. Kimsə onun məqsədindən xəbərdar deyildi. İbn-Mülcəm tanışlarından birinin evində qalıb, mübarək ramazan ayının on doqquzuncu gecəsini gözləməyə başladı. Bir gün dostlarından birinin görüşünə gedərkən orada Qutam adlı gözəl bir qadınla rastlaşdı. Bu qadının atası və qardaşı Nəhrəvan döyüşündə öldürülmüşdü. İbn-Mülcəm Qutama evlənmə təklifi etdi. Qutam dedi: «Mənə mehriyyə nə verəcəksən?» İbn-Mülcəm dedi: «Hər nə istəsən». Qutam dedi: «Mənim mehriyyəm üç min dirhəm pul, bir kəniz, bir qulam və Əli ibn Əbu-Talibin qanıdır». İbn Mülcəm onun şərtlərini qəbul etdi və Kufəyə məhz Həzrət Əlini qətlə yetirmək üçün gəldiyini açıqladı.\nQutam İbn-Mülcəmi öz qəbiləsindən olan xəvaric əqidəli Vərdan ibn Məcalidin yanına göndərdi. Vərdan Qutamın istəyini yerinə yetirəcəyinə söz verdi.\nNəhayət gecə başa çatdı. Evdə yuva qurmuş quşlar evdən çıxmaq istəyən həzrətin qədəmləri önündə qanad çalaraq, sanki onu getməkdən çəkindirmək istəyirdilər. Həzrət buyurdu: «Bu quşların səs-küyünün ardınca növhə avazları ucalacaq». Həzrətin sözləri Ümmü-Gülsümü pərişan etdi. O, atasına belə dedi: «Yaxşı olar ki, tək getməyəsən». Həzrət buyurdu: «Əgər bəla yer bəlası olsa, mən təklikdə onu dəf etməyə qadirəm. Əgər bu səmanın qəzavü-qədəridirsə, hökmən yerinə yetməlidir».\nHəzrət Əlinin (ə) mübarək başından qan axmağa başladı. Onun şərif saqqalı başının qanına boyandı. Həzrət buyurdu: «And olsun Kə’bənin Allahına, qurtuldum».\nSonra həzrət bu ayəni tilavət etdi: «Sizi torpaqdan yaratdım və torpağa qaytararam. Sonra yenidən torpaqdan qaldıraram». Bu vaxt həzrət Cəbrailin yer ilə göy arasından nida çəkdiyini eşitdi: «And olsun Allaha, hidayət sütunları uçuldu, təqva nişanələri məhv oldu, xaliqlə məxluq arasındakı ən möhkəm bağ qırıldı. Peyğəmbərin əmisi oğlu öldürüldü. Həzrət Əli (ə) şəhadətə çatdı. Ən zalımların ən bədbəxti onu şəhid etdi».\n2 May, 2021 10:00 ⁄ Çap


Londondakı təhlil mərkəzindən 2021 üçün ilginc proqnozlar: "Azərbaycan və Ermənistan..."\n02 yanvar, 2021 13:13\nLondon Beynəlxalq Strateji Araşdırmalar İnstitutu (IISS) dünya siyasətinin 2021-ci ildə özünü necə göstərəcəyi ilə bağlı öz proqnozlarını dərc edib.\nMusavat.com Korrespondent.net-ə istinadən “beyin mərkəz”inin nəticələrini təqdim edir.\nDünya güclərinin mübahisələri\nKoronavirus pandemiyası 2020-ci ildə digər problemləri kölgədə qoysa da, hələ ki, heç yerə getməyib. Narahatlıq doğuran ilk növbədə dünya gücləri arasında artmaqda olan gərginlikdir. ABŞ-Çin münasibətləri 60-cı illərdən, Rusiya ilə əlaqələri isə 80-ci illərdən bəri ən pis dövrlərini yaşayır.\nÇinlə Hindistan arasındakı vəziyyət 1975-ci ildəki kimi, yenə təhlükəlidir. Donald Trampın dörd illik prezidentliyindən sonra, II dünya müharibəsinin bitməsindən bəri ilk dəfə Avropa ilə ABŞ arasındakı münasibətlərdə belə bir böyük miqyasda qeyri-müəyyənliyi hökm sürür.\nJo Baydenin ABŞ-da hakimiyyətə gəlməsi ilə Avropa-Amerika münasibətləri yenidən yaxşılaşmalıdır. Ən azından, aradakı atmosfer gümrahlaşmalıdır. Qalan dünya gücləri arasındakı münasibətlərə gəlincə, IISS parlaq perspektiv görmür.\nAvantürizm hələ də dəbdədir\nProqnozlara görə, Azərbaycanla Ermənistan, Rusiya və Ukrayna arasında da gərginlik mümkün görünür. Keçmiş dönəmlərdə ABŞ-ın dominantlığı bir çox münaqişələrin az və ya çox dərəcədə yumşaq təzyiq yolu ilə böyüməsinin qarşısını alırdı. Ancaq qurumun proqnozlaşdırdığına görə, bu dominantlıq hətta Baydenin rəhbərliyi altında da geri dönməyəcək – hansı ki, xarici siyasətə köklənməzdən öncə “daxili siyasi yaraları sağaltmalı” olacaq. Bundan əlavə, ABŞ onun nüfuzuna uzun müddət zərər vuran pandemiya ilə mübarizədə öz zəif tərəflərini məlum etdi. Eyni zamanda, BMT-yə əsaslanan çoxtərəfli sistem son bir ildə sarsılmış oldu.\n“Öz növbəsində Çin heç də “ABŞ-ın izi ilə getmir” – analitik materialda deyilir. Çin supergücə çevrilir, amma Birləşmi. Ştatlardan fərqli olaraq o, “möhkəm və dayanıqlı ittifaqlar yarada bilmədi”. Yeni İpək Yolu layihəsi ölkələr tərəfindən heç də Pekinin “ədalətli tərəfdaşlıq təklifi kimi yox, dünyanın bir çox yerində onun öz təsir gücünü artırmaq cəhdi kimi” başa düşülməkdədir.\nÇinin “cəlbedici, bəzən də aqressiv davranışı” Şərqi Asiyadakı qonşularından tutmuş, Avropa, Afrika və Cənubi Amerikaya qədər, bir çox yerlərdə ona qarşı rəğbəti bahasına başa gəldi. Çinin Honq-Konqdan Tibetə və Sincana - müsəlman uyğurların yaşadığı bölgəyə qədər “öz ərazisində vintləri sıxmaq” üçün pandemiyadan istifadə etməsi də diqqətdən qaçmayıb. SRF-in qeyd etdiyi kimi, getdikcə daha az ölkə Çini dostcanlı dünya dövləti kimi görməkdədir.\nLakin Qərbin geosiyasi xəritədəki yeri hərbi yolla müəyyən olunmayacaq. IISS mütəxəssisləri “Böyük Rəqəmsal Oyunları” proqnozlaşdırırlar. Bu oyunda hələ ki, qaydalar yoxdur və iştirakçılar hələ çox kobuddurlar və qalib də hələlik müəyyənləşməyib.\nBir şey dəqiqdir: “Dünya gücləri arasındakı qarşıdurma sülhün üzərinə ağır bir yük qoyur. Mövcud qarşıdurmaların həll yollarını tapmaq iqlim dəyişikliyi və ya pandemiyaya qarşı ümumi yanaşmalar qədər çətindir”.\nIISS-ə görə, 2021-ci ildə geosiyasi gərginliyin daha da güclənəcəyi ehtimal olunur. Bu təhlükəlidir, çünki zaman-zaman belə gərginlik yalnız “ildırım və şimşək çaxmaqla” boşala bilir.


ADNSU tələbələri “Bayraqdar” intellektual oyununun qalibi olub\nAzərbaycan Dövlət Neft və Sənaye Universitetinin (ADNSU) Tələbə Gənclər Təşkilatının fəal gəncləri Gənclər və İdman Nazirliyinin Azərbaycan Tələbə Gənclər Təşkilatları İttifaqı ilə birgə keçirdiyi "Bayraqdar" intellektual oyununun qalibi olublar. Azərbaycan Respublikasının Dövlət Bayrağı Günü münasibətilə “İradənlə qalib gəl!” şüarı altında keçirilən tədbirlər çərçivəsində baş tutmuş oyunda ADNSU-nu təmsil edən tələbələr ilk 3 yeri qazanıblar.\nQeyd edək ki, yarışma ali və orta ixtisas təhsili müəssisələrinin tələbə-gənclər təşkilatları arasında keçirilib. Oyun bilik, komandada işləmək, tez qərar vermək bacarıqlarını nümayiş etdirməklə yanaşı tələbələrdən Azərbaycanın tarixi, mədəniyyəti, coğrafiyası haqqında dolğun məlumata sahib olmağı, eyni zamanda, Azərbaycan xalqının tanınmış şəxsiyyətlərini tanımağı tələb edir.


Adrenalin və ya epinefrin, hərəkətə hazırdır - Məlumat - 2022\nAdrenalin və ya epinefrin, hərəkətə hazırdır\nAdrenalin də deyilir epinefrin, bədənimiz tərəfindən təbii olaraq istehsal olunan və müxtəlif funksiyaları olan bir maddədir. Bu bir hormon, qan axını keçir və istehsal olunduğu yerdən uzaq orqanlarda hərəkət edir, bədənin hər tərəfinə fərqli təsir göstərir və eyni zamanda kimyəvi bir şəkildə ünsiyyət qurmaq üçün sinaptik məkanlarda neyronların buraxdığı bir maddədir. digər neyronlarla əlaqəli və müəyyən bir təsirə səbəb olur.\n1 Adrenalin funksiyası nədir?\n2 Adrenalin və stres\n3 Tibbi tətbiqetmələr\nAdrenalin funksiyası nədir?\nAdrenalin sintez olunur adrenal bezlər, böyrəklərin üstündə yerləşən və mərkəzi sinir sisteminin bəzi neyronlarında olan kiçik kapsullardır.\nAdrenalin, cavabdeh olan maddədir döyüş və ya uçuş reaksiyası, bir hücum, bir təhlükə və ya yaşamaq təhlükəsi ilə üzləşməyə hazırlaşmağımızı təmin edir. Stressli bir vəziyyətlə üzləşən bədən tez bir zamanda adrenalin qana atır və bu vəziyyətə cavab vermək üçün müxtəlif orqanlara impulslar göndərir.\nÜrək dərəcəsini artırın\nÜrəkdə adrenalin sərbəst buraxıldıqda, daha sürətli döyünməyə başlayır və bu şəkildə əzələlərə daha çox qan çatır üçün lazım olan oksigen və qida ilə təmin edir fiziki səy.\nAdrenalin, tənəffüs yollarının əzələlərinin rahatlamasına səbəb olur, oksigen tədarükünün artmasına imkan verir daha sürətli fəaliyyət.\nQlükoza mübadiləsini artırın\nAdrenalin hormonu qaraciyər hüceyrələrinə və əzələlərə təsir göstərir və enerjinin saxlanma yolu olan glikogen metabolizmasının artmasına səbəb olur. Glikogen parçalandıqda, qlükoza əmələ gəlir, bu da mövcud olacaqdır əlavə yanacaq təmin edin cavab vermək lazımdı stres vəziyyətinə.\nŞagirdlər genişləndikdə görmə daha aydın olur və biz daha çox bilirik ətrafımızda baş verənlərə görə təhlükəni daha yaxşı görə bilərik.\nBağırsaq hərəkətini dayandırır\nBağırsaq ritmini yavaşlataraq, hərəkət zamanı enerjini daha yaxşı paylamağa, ən çox ehtiyac duyulduğu yerdə daha çox enerji verməyə imkan verir.\nAğrı, adrenalin və ya epinefrin mexanizmlərində hərəkət edərək, zərər verə biləcəyimiz zərərlərə baxmayaraq qaçmağımıza və mübarizə aparmağımıza imkan verir.\nAdrenalin psixoloji təsirləri\nAdrenalin axıdılmasının nəticələrindən biri daha diqqətli olmağımıza imkan verir, həm fiziki, həm intellektual, həm də psixoloji hiperaktivliyin daha yüksək səviyyəsi. Bu eyforiya vəziyyəti təcrübə etdiyimiz zaman çoxaldır riskli idman növləri, məsələn, və asılılıq ola bilər.\nAdrenalin və stress\nAdrenalin tərəfindən verilən cavab xüsusi bir təkamül hissi daşıyır, çünki insanın təbiətin ortasında yaşadığı və tutulduğu çoxsaylı təhlükələrlə qarşılaşdığı zaman xüsusilə vacib idi. Bu gün ətraf mühitə dərhal, təsirli və sürətli reaksiya, yol qəzası kimi xüsusi hallar istisna olmaqla, heç bir məna vermir və adrenalin səviyyəsini artırmağımıza səbəb olanlardan daha çox yayılmışdır. İş və ya şəxsi səbəblərdən asılı olmayaraq, emosional bir stres olun. Bu vəziyyətdə istehsal edə bilər başgicəllənmə, taxikardiya və görmə dəyişiklikləri. Bundan əlavə, əlavə bir enerji tədarükünün lazım olmadığı, qıcıqlanma və təşviş meydana gəldiyi bir vəziyyətdə qlükoza buraxmaq. Davamlı və ya xroniki stres vəziyyətlərində meydana çıxa bilər yuxusuzluq, baş ağrısı, ürəkbulanma, narahatlıq hissi və əsəb və hətta ürək zədəsi.\nArtıq adrenalin tənzimlənməsi necə\nArtıq adrenalin sərbəst buraxılmasını tənzimləmək üçün fiziki və emosional stresin azaldılması vacibdir. Bunun üçün bizi stressə salan vəziyyətləri təhlil edib tapmağa çalışmaq lazımdır daha yaxşı yaşamağa imkan verən həllər.\nAdrenalin və ya epinefrin, bədəndə təbii olaraq baş verənlərə əlavə olaraq laboratoriyada sintez edilə bilər, və təsir mexanizmindən faydalanaraq müxtəlif vəziyyətləri müalicə etmək üçün dərman kimi istifadə olunur.\nEpinefrin, miyokard infarktı və ya bəzi aritmiya səbəb ola bilən ürək tutulmalarını müalicə etmək üçün dərman kimi istifadə olunur.\nTənəffüs yollarının dilatör təsiri sayəsində epinefrin anafilaktik şoka səbəb olan ağır allergik reaksiyaların müalicəsində istifadə olunur septisemiya (ciddi qan infeksiyası).\nVideo: Kavga dövüş adrenalin müzikleri Fight Music (Yanvar 2022).\nCopyright 2022 \_ Adrenalin və ya epinefrin, hərəkətə hazırdır...


Pizza bişirən robot\nBelə görünür ki, yaxın gələcəkdə pizza dükanlarından alacağımız pizza robotlar tərəfindən hazırlanıb, bişiriləcək. Kaliforniyada yerləşən Zume startap şirkəti eksperiment’ başlayıb. Şirkətin artıq iki robotu yorulmadan pulsuz işləyir. Şikət gəlirlərini artırmağı planlaşdırır. Bəs pizza bişirən aşpazlar necə olacaq? Robotlar onların işini əllərindən alacaq?\nBu, Zume pizza dükanında işləyən iki robotdan biridir.\nPizzanın üstü sous və inqridentlərlə tam örtüldükdə robot pizzanı sobaya qoyur.\nCulya Kollins: “Biz pendir və ya pepperoninin düzülməsi kimi işlərdə insan əməyi üçün daha az pul xərcləyirik. Biz bu işləri avtomatlaşdırmışıq. Beləliklə biz yüksək keyfiyyətli ərzağa daha çox pul xərcləyə bilərik.”\nMüştərilər də bunu bəyənir.\nÇarity Suzuki: “Pizza gəldiyi zaman isti və təravətli olur. Məncə onların etdikləri möhtəşəmdir. Lakin bunu robot, yaxud insanın bişirdiyini deyə bilməzsən.”\nZume şirkətinin daha bir ixtirası yoldadır. 56 soba quraşdırılmış pizza daşıyan maşın. Maşın məhəllədə dövr vuraraq, müştərinin evinə çatmağa az qalmış pizza sobadan çıxacaq.\nŞirkət həmçinin çatdırılma müddətini softveyrdən istifadə edərək müştərilərin nə vaxt və nə cür pizza sifariş edəcəyi ilə qısaldacaq.\nBu, Bistrobotdur. Müştərilər cihazın pizzanı nece düzətdiyinə baxır.\nCey Rippert: “Siz bir neçə dollara sandviç ala bilərsiz və bu möhtəşəm cihazın sizə necə sandviç düzəltdiyinə baxa bilərsiz. Bununla yanaşı o sürətlidir, ucuzdur və bu təcrübəni insanlarla paylaşmaq xoşdur.”\nEkspertlər deyir ki, bu, yemək sənayesində inkişaf edən tendensiyadır. Lakin onlar robotların işləri yerinə yetirməkdə əziyyət çəkdiklərini deyirlər.\nKen Qoldberq: “Tədqiqatlar 50 ildir davam edir. Biz inkişaf əldə etmişik. Lakin hələ də problemlər mövcuddur. Mən restorant işçilərini əmin etmək istəyirəm ki, onların qabiliyyətləri hər zaman dəyərli olacaq.”\nBu o deməkdir ki, insanların görəcəyi kifayət qədər iş hələ də mövcuddur.\nAleks Qarden: “Biz insanların gördüyü işlərdə böyük dəyişiklər görəcəyik. Lakin bunu təsiri eyni olacaq. İşlərdəki darıxdırıcılıq, təkrarçılıq, təhlükə aradan qaldırılacaq və insanlar daha dəyərli işlərlə məşğul olacaq.”\nBizim gördüklərimiz hələ başlanğıçdır. Mətbəxlərimizdə günü-gündən daha çox robot görməyə hazır olun.


Dəyərlərimizə dəyər verməsək, bizə dəyər verməyəcəklər » Avrasiya\nRusiyada ilk Quran oxuyanlar assosiasiyası açılıb. Bu assosiasiyanın üzvləri gözəl Quran oxuma, yazma işləri ilə məşğul olub mütəxəssislərin ortaya çıxarılmasi, müsabiqələrin keçirilməsinə bilavasitə nəzarət və təşkili ilə məşğul olacaqlar.\nÖlkə, dövlət, hakimiyyət olaraq o qədər ora-bura calanırıq, inteqrasiyaya meyl edirik ki, bəzən kimliyimizi unuduruq, üzr istəyirəm, haça-paça vəziyyətində qalırıq.\nKimin üstünə qaçacağımızı, kimdən yapışacağımızı, kiminlə əməkdaşlıq edəcəyimizi düzgün təyin edə bilmirik.\nBunun nəticəsidir ki, ölkə daxilində də problemlər baş qaldırıb həddini aşır. Yuxarı başını itirir, aşağı onu axtarmaqla məşğul olur.\nDəyərlərimizə dəyər verməsək, bizə dəyər verməyəcəklər.\nBütün Ramazan boyu Speys kanalından “İnam” verlişini ara-sıra, ordan-burdan izlədim. Maraq üçün izlədim. Allaha şükürlər olsun ki, Ustadsız deyilik. Ustadımıza Allah bərəkətli ömür nəsib etsin.\nVerlişin geydirmə aparıcısının qupquru, şit, yaltaq formada, göstərişlə yazılan şparqalkadan oxunan mətnlərinə, kolbasa reklamına ehtiyac yoxdur.\nBir dəfə Ustadımıza şikayət etdik ki (onsuz da onun da əli bizim kimi Allahdan başqa heç kimə çatmır, lakin dərdimizi dilə gətirdik), niyə axı müsəlman ölkəsi olaraq dini verilişlər, filmlər verilmir bizdə? Dedi o qədər xarici qüvvələrin təsiri var burda, versələr də eləsini verəcəklər ki camaatı çaşdıracaq, əks-təbliğat aparılacaq.\nİndi görürəm ki həqiqətən Kişinin sözü başdan ayağa həqiqət imiş. “Ömərin ədaləti” filmi ilə “Seyidin” “İnam” verilişi bəs edir.\nMKXC- Milli Klassik Xalq Cəbhəsi.\nSosial şəbəkədə dostluq təklifi göndərib.\nBunların klassik formasi da olurmuş?\nİlk dəfədir eşidirəm bu partiya haqqında.\nBir vaxtlar Sovet dağılan dönəmdə Gürcüstanun hər məhləsində vor zakon sexi vardı. Partapart vor zakon istehsali ilə məşğul idilər. Əhalinin adambaşına düşən oğru payı 3 nəfərə 2 oğru edirdi.\nBu İsrail də dönüb bu tip fabrikə. Bu qədər partiya olar? Heç kimə də qara qəpiklik xeyirləri yoxdu.\nBu neçə il müstəqillik illəri ərzində bizə Gürcüstanı nümunə kimi gözümüzə soxub onlara bənzəməyimizi tövsiyyə, əmr edirdilər. Bir neçə gün bundan qabaq Qafqazda özünün mental dəyərləri olan bir ölkədə üzdəniraqların bayraqları ayaq altına atılıb, nümayişlərinin baş tutmaması üçün gürcü xalqı küçələrə çıxıb etiraz keçirib.\nDoğrudur, ölkə başçısı dəfələrlə çıxışlarında qeyd edib ki, biz belə Avropanın harasına inteqrasiya edək?! Bizim öz milli mənəvi dəyərlərimiz var, və biz bu dəyərlərə sahib çıxacağıq.\nSözüm bunda deyil, xalq olaraq da bu dəyərlər bizə nəinki yad, ağlımızın ucundan da keçməyib.\nBayram Nurlu kimilərin sosial şəbəkələrdə qatır oynatmalarına fikir verməyin. Odu söndürüb külü ilə oynayirlar. Bu ölkənin xəmiri Əhli-Beyt mayasi ilə mayalanib. İnsanlarimizin qəlbində Əli rəhmi olub.\nBu üzdəniraqları dəstəkləyən beşinci, altıncı kolona da fikir verməyin, onlara maddi dəstək olanlara da. Südləri xarabdı.\nCırılsalar da Allah öz nurunu tamamlayacaq...\n05-07-2021 23:58 Baxılıb: 1930


15:22 03 İyun 2020 238\nBakıda və Abşeron yarımadasında sabah havanın əsasən yağmursuz keçəcəyi gözlənilir.\nETSN Milli Hidrometeorologiya Xidmətindən APA TV-yə verilən məlumata görə, səhər bəzi yerlərdə zəif duman olacaq, arabir güclənən şimal-qərb küləyi əsəcək. Havanın temperaturu Abşeron yarımadasında gecə 20-24, gündüz 25-27, Bakıda gecə 20-22, gündüz 25-27 dərəcə isti olacaq.\nRayonlarda havanın əsasən yağmursuz keçəcəyi, lakin bəzi şimal və qərb rayonlarında şimşək çaxacağı, arabir yağış yağacağı gözlənilir. Ayrı-ayrı yerlərdə intensiv olacağı, dolu düşəcəyi ehtimalı var. Səhər bəzi yerlərdə duman olacaq, qərb küləyi ayrı-ayrı yerlərdə arabir güclənəcək. Havanın temperaturu gecə 17-22, gündüz 31-36, dağlarda gecə 10-15, gündüz 18-23 dərəcə isti olacaq.\nTibbi-meteoroloji proqnoza əsasən, sabah Abşeron yarımadasında arabir güclənən xəzri küləyinin əsəcəyi gözlənilir ki, bu da bəzi meteohəssas insanlarda narahatlıq hissi yarada bilər.


ARDNF Cənubi Koreyadakı daşınmaz əmlakını satıb | Report.az\nARDNF Cənubi Koreyadakı daşınmaz əmlakını satıb Dövlət Neft Fondu (ARDNF) investisiya portfelindən Cənubi Koreya vonunu çıxarmasına aydınlıq gətirib.\n3 Noyabr , 2020 14:14\nDövlət Neft Fondu (ARDNF) investisiya portfelindən Cənubi Koreya vonunu çıxarmasına aydınlıq gətirib.\nFonddan "Report"a verilən məlumata görə, bu, Seul şəhərinin mərkəzi-biznes ərazisində yerləşən 25 mərtəbəli, ofis tipli Payn Avenyu A Qülləsinin 521,5 milyard Koreya vonu müqabilində binanın əsas icarəçisi olan “Shinhan Card” şirkətinə satılması ilə bağlıdır.\nARDNF 2011-ci ildə tikintisi başa çatmış həmin daşınmaz əmlakı 2014-cü ilin mart ayında 470 milyard Koreya vonu ödəməklə satın alıb. Əmlakda icarəyə verilmə həcmləri üzrə müvafiq göstəricilər yuxarı olub və alınma tarixindən Fond sözügedən investisiyadan sabit icarə gəlirləri əldə edib. İcarə üzrə gəlirlilik 31,4%, qiymət artımı üzrə gəlirlilik 4,8% olmaqla ümumi gəlirlilik 36,2% olub.\n“Müasir standartlara cavab verən, əlverişli şərtlərlə alınmış Payn Avenyu A Qülləsi bizim üçün daşınmaz əmlak bazarındakı inkişaf perspektivlərindən yararlanmaq istiqamətində mühüm fürsət idi. Binanın uğurlu satışı bu strategiyanın doğruluğunu sübut etdi, müvafiq risk səviyyəsinə uyğun yüksək gəlirlilik əldə olundu. Bununla yanaşı, Payn Avenyu A Qülləsinin satışı koronavirus (COVID-19) pandemiyası ilə əlaqədar yaranmış çətin vəziyyətə baxmayaraq, daşınmaz əmlak bazarının nə qədər dayanıqlı olmasını nümayiş etdirir. Bu aktivin satışı eyni zamanda ARDNF-in əsasən daşınmaz əmlaka investisiya qoyan pay fondlarına yatırımlara söykənən yeni strategiyası ilə uyğunluq təşkil edir", - deyə ARDNF-in İcraçı direktoru İsrafil Məmmədov qeyd edib.\nİngilis versiyası SOFAZ sells real estate in South Korea\nRus versiyası ГНФАР продал недвижимость в Южной Корее


> Viagra 100mg N4\nViagra 100mg N4\nQənaətbəxş cinsi əlaqə üçün cinsiyyət üzvündə ereksiyanın əmələ gəlməsi və saxlanılması qabiliyyətinin olmaması ilə xarakterizə olunan ereksiya pozğunluqlarının müalicəsində istifadə olunan ən məşhur dərman preparatıdır.\nErektil disfunksiyanın müalicəsində istifadə olunan ən məşhur dərman vasitəsidir.\nBeynalxalq patentleşdirilməmiş adı: Sildenafil Tərkibi: Təsiredici maddə: 1 örtüklü tabletin tərkibində 25mq,50mq və ya 100mq sildenafilə ekvivalent miqdarda sildenafil-sitrat vardır. Köməkçi maddəllər: mikrokristallik sellüloza,kalsium hidrofosfat,natrium kroskarmelloza,maqnezium stearat.\nViagra-Təsviri Romb şəklində,iki tərəfdən azacıq qabarıq,kənarları kəsik,dairəvi,bir tərəfində “Pfizer” digər tərəfində isə müvafiq olaraq “VGR 25”, “VGR 50” və ya “VGR 100” hək olunmuş mavi rəngdə örtüklü tabletdir.\nİstifadəsinə göstərişlər: Qənaətbəxş cinsi əlaqə üçün cinsiyyət üzvündə ereksiyanın əmələ gəlməsi və saxlanılması qabiliyyətinin olmaması ilə xarakterizə olunan ereksiya pozğunluqlarının müalicəsi.Sildenafil yalnız seksual stimullaşma zamanı effektli olur.\nViagra100mg - Cinsi aktdan 1 saat qabaq qəbul olunur.\nBirdəfəlik qəbul dozası 50 və ya 100mq-dır Qəbul dozasını aşmanız tövsiyyə olunmur və xoşa gəlməz hallara gətirib çıxara bilər.\nƏks göstərişlər -Preparatın istənilən komponentinə qarşı yüksək həssaslıq; -üzvi nitratların istənilən formasını davamlı və ya fasiləli qəbul edən pasiyentlər.\nXüsusi göstərişlər: Ereksiya pozğunluqlarının diaqnostikası və səbəblərinin müəyyən olunması,adektav müalicə üsulunun seçilməsi üçün tam tibbi anamez toplamaq və dəqiq fiziki müayinələr aparmaq lazımdır.Erektil disfunksiyanın müalicəsi üçün istifadə olunan vasitələr cinsiyyət üzvünün anatomik deformasiya və ya priapizmin inkişafının risk faktorları olan pasiyentlərdə ehtiyatla istifadə etməlidir.Ereksiya 4 saatdan çox olduqda dərhal tibbi yardım üçün müraciət etmək lazımdır.\nErektil disfunksiyanın müalicəsində istifadə olunan dərman preparatıdır. Ciafil ereksiyanı yaxşılaşdırır. Seksual stimulyasiya zamanı dərman qəbul edildikdən 16 dəqiqə sonra təsirini göstərməyə başlayır və 36 saat ərzində öz təsirini davam etdirir.\nCiafil 20mg N4\nSico Marafon Long Action anestetik maddə (benzokain) əlavəli hamar, şəffaf prezervativlərdir. Silindrik formalı klassik prezervativlərin Benzokain əlavəli olması cinsi aktı uzadır, həzz almanı yüksəldir.\nSico Marafon Long Action N12\nİmperatorun Gücü kapsulları cinsi passivlik problemi ilə qarşılaşan kişilər üçün əsl tapıntıdır, dərman kişilərin gücünü bərpa edən və bədənin tonunu qaldıran təbii komponentlərdən ibarətdir. İlk dozadan sonra nəticəni bir saatdan gec olmayaraq hiss edəcəksiniz. Dərmanın təsiri iki gün (48 saat) davam edəcəkdir.\nİmperatorun Gücü N8\nBal minlərlə ildir ləzzətli, faydalı qida kimi tanınınır. Sağlamlıq üçün faydalarını saymaqla bitməz. Bal və Fındıq qarışığında olan vitaminlər və minerallar immunitet sistemini gücləndirir və Cinsi aktivliyi artırır. Ballı şirkəti isə sizə bu qarışımın ən keyfiyyətlisini təqdim edir!\nBallı - Ballı Fındıqlı 300gr\n"Zdorov" kremi kişilərdə prostatitin müalicəsi üçün nəzərdə tutulub.\nZdorov Krem - Prostat kremi\nErex Super Aktiv N12 alan müştərilərimizə Masculan Sensetive Hədiyyə olaraq veriləcək. Qeyd edək ki, kampaniya qısa müddətlidir.\nErex Super Aktiv + Masculan Hədiyyə\nLargo krem əzələ toxumasını yaxşılaşdırır, qan dövranını sürətləndirir. Penisin inkişafına səbəb olmaqla, ereksiya qabiliyyətinizi də təsirli dərəcədə artıracaq sürətli bir formuldur.\nLargo - Penis böyüdücü və sərtləşdirici krem


Kitab boyunca Kəhf surəsində müsəlmanlara bildirilən müxtəlif hikmətlər, xatırlatma və nəsihətlər üzərində dayandıq. Rəbbimizin, "... Allahın sizə verdiyi neməti və sizə öyüd-nəsihət olaraq endirdiyi Kitabı və hikməti xatırlayın ..." (Bəqərə surəsi, 231) ayəsiylə bildirdiyi hökmü gərəyi Kəhf surəsindəki ayələrin bəzi hikmətlərini şərhə etməyə çalışdıq.\nAyələrdə bildirilən bu hikmətləri anlamağa və hər an yaşamağa çalışmaq, eyni zamanda insanlara da izah etmək, bütün müsəlmanlar üçün bir məsuliyyətdir. Allah ayəsində bu şəkildə buyurur:\nƏlinizdə tutduğunuz bu kitabda, öyüd-nəsihət və hikmət gözüylə oxuyan hər insan üçün, ixlas, itaət, qədərə təslimiyyət, dünya həyatının keçiciliyi, Allahın zamandan və məkandan münəzzəh olması, xüsusi elmlə dəstəklədiyi qulları, Allahın ayələrinə qarşı təkəbbürlənənlərin məruz qalacağı son və iman edənləri gözləyən müjdəli gələcək kimi bir çox mövzuyla əlaqədar çox əhəmiyyətli təfəkkürlər var.\nKəhf surəsində eyni zamanda iman edənlər üçün bir müjdə var. Bu müjdə, Peyğəmbərimizin də hədislərində bildirdiyi, mübarək bir dövr olan Axırzamanın yaxınlaşmasıdır. Kəhf surəsi bu baxımdan baxıldığında, İslamın Axırzamanda keçirəcəyi başlanğıc, inkişaf və hz. İsanın gəlişi ilə birlikdə nəticələnəcək olan hakimiyyət dövrlərinə işarə edir.\nQuranın bir çox ayəsindən aydın olduğu üzrə, Allahın istədiyi hikmətə və dərinliyə çatan möminlərə zəfər və hakimiyyət müjdələnir. Bu, ən son mərhələdir və Nur surəsində bizə bildirilən bir müjdənin, Allahın istəyi ilə reallaşdığı bir dövrdür:


Serj Sarkisyan günahsız azərbaycanlıların tökülən qanlarına görə cavab verəcək - Dağlıq Qarabağın azərbaycanlı icmasının rəhbəri\nDağlıq Qarabağ Münaqişəsi 1 Sentyabr 2010 12:56 (UTC+04:00)\nAzərbaycan, Bakı, 1 sentyabr /Trend, müxbir T.Hacıyev/\nSerj Sarkisyan günahsız azərbaycanlıların, dinc insanların tökülən qanlarına görə cavab verəcək. Trend-in məlumatına görə, bu barədə çərşənbə günü Dağlı Qarabağın azərbaycanlı icmasının rəhbəri Bayram Səfərov hakim Yeni Azərbaycan Partiyasının internet-saytına bildirib.\n"Ermənistan prezidenti Serj Sarkisyan yaxşı bilir ki, işğal edilmiş Qarabağın və digər bölgələrin ermənilərə heç bir aidiyyəti yoxdur. Ona görə də bu torpaqlar öz sahibləri tərəfindən geri alınacaq", - Səfərov əlavə edib.\nSəfərov qeyd edib ki, Azərbaycan torpaqlarının işğal olunmasında Ermənistanın indiki prezidenti Sarkisyanın xüsusi rolu var.\n"Hazırda işğalçı dövlət başçısının deməyə sözü yoxdur. Onun özü də söylədiyi fikirlərin heç bir əsasının olmadığını yaxşı anlayır. Artıq Ermənistan çətin vəziyyətdədir və danışıqlar prosesini uzatmaq üçün bəhanələri qalmayıb", - o qeyd edib.\nSəfərov deyib ki, Azərbaycan dövləti haqq-ədalətin bərpa olunmasını istəyir: "Bu da ondan ibarətdir ki, ölkəmizin ərazi bütövlüyü bərpa edilsin və insanlar öz doğma yurdlarına qayıtsınlar. Azərbaycan dövləti dünyadan ədalətin bərpa olunmasını gözləyir. Biz heç zaman torpaqlarımızın işğal altında qalması ilə barışmayacağıq", - Səfərov vurğulayıb.


Yerevanda bütün Rusiyanın axtardığı cinayətkarı azadlığa buraxdılar\n20:56 13.09.2019 Qısa URL\nBAKI, 13 sentyabr — Sputnik. Ermənistanda Rusiyanın Baş Kəşfiyyat İdarəsinin sabiq xüsusi təyinatlısı Nikita Belyankinin qətlində şübhəli bilinərək Rusiya tərəfindən axtarışa verilən Qriqor Ohanyan azadlığa buraxılıb. Bu barədə Sputnik Azərbaycan Rusiya KİV-ə istinadən xəbər verir.\nOhanyan Ermənistanda 40 gün həbsdə saxlanılıb və daha sonra azadlığa buraxılıb. O, Ermənistan vətəndaşı olduğundan Rusiyaya təhvil verilə bilməz. Rusiya hüquq mühafizə orqanları Ohanyana qarşı istintaq materiallarını baxılması üçün Ermənistan Respublikasına göndərə bilər.\nXatırladaq ki, Ohanyan iyulun sonlarında Ermənistanda saxlanılıb. O, bildirib ki, iyunun 1-i onun kafesində ("Beer House") qonaqlardan birinin ad günü qeyd olunub. İki sərxoş özünü çox səs-küylü aparıb və restoran sahibi onları küçəyə çıxarıb. Orada isə iki sərxoş münasibətləri aydınlaşdırmağa davam edib. Bu zaman əlində tapança olan Belyankin meydana çıxıb, atəş açıb və dava başlayıb.\nXatırladaq ki, 24 yaşlı Nikita Belyankin iyunun 1-i Moskvanın Krasnoqorsk rayonunda kütləvi dava zamanı qətlə yetirilib. İstintaqın versiyasına görə, o, kütlənin döydüyü iki nəfərin müdafiəsinə qalxıb. Münaqişənin 8 iştirakçısı həbs olunub, daha iki nəfər isə axtarışa verilib.


ALSU: Leyla xanım təsirli şeirlər yazır | Xalq Qəzeti\n08.12.2016 09:52 | Oxunma sayı: 845\nTanınmış rusiyalı müğənni söhbətində yeni mahnı üzərindəki işi, Leyla Əliyevanın yaradıcılığı və Bakıdakı pərəstişkarları ilə bir daha nə vaxt görüşəcəyi barədə danışıb.\n– Mən çoxdan xüsusi süjeti olmayan məhz ağ-qara video çəkmək istəyirdim. İstəyirdim ki, bu videodakı obrazlar tamaşaçıları düşündürsün. Mahnı üzərində işləməyə başladıqda, mənə elə gəldi ki, məhz bu mahnıya belə bir video çəkmək olar. Klipdə, eyni zamanda, bir neçə tamamilə fərqli obraz var. Onlardan bir hissəsini ilk dəfə “sınaqdan keçirdim”. İstəyirdim ki, hər bir qadın özünü, öz “mən”ini, daxili vəziyyətini bu klipdə tapsın. Axı hamımız fərqliyik. Təkcə zahirən yox, həm də daxilən, şəraitdən, əhatədən asılı olaraq, dəyişirik. Biz gah sadə, sevimli, həlim, gah da qəzəbli, kübar gözəlçələr kimiyik... Bax, əslində, klipdə tamaşaçı bütün bu obrazları görür. Axı kim olsaq da, həyatda nə ilə məşğul oluruqsa-olaq, mənəvi yaşantılarımızda hamımız bir-birimizə çox yaxınıq, hər birimiz gözəl və parlaq sevgi arzulayırıq. Hətta zahirən çox güclü görünən və özünə güvənən qadınlar da bəzən ağlayır, onlar da əzab çəkir, hamı kimi onlara da arxa-dayaq, səmimi münasibət lazımdır.


Azərbaycanda ildə 80 mln. manata qənaət oluna bilər - VİDEO - İki sahil\n02 dekabr 2020 17:05 Bütün xəbərlər Haqqımızda Əlaqə\n2015-2019-cu illər ərzində SOCAR-ın CNG mühərrik yanacağının istehsalı və satışı 62,6 mln. kubmetr olub.\n“Report” xəbər verir ki, bu barədə “SOCAR Petroleum” QSC-nin məlumatında qeyd edilib.\nBildirilib ki, beləliklə, CNG-nin alıcıları 22 mln. manat qənaət ediblər.\n“2015-ci ildən Azərbaycanda innovativ CNG mühərrik yanacağının istifadəsi genişlənir. Hazırda CNG mühərrik yanacağı ən təmiz, səmərəli və təhlükəsiz yanacaqdır. CNG mühərrik yanacağının istifadəsi nəqliyyatda istixana və zəhərli qazların emissiyasını azaldır. Ölkənin atmosferinə istixana qazlarının həcmi isə 30 min ton azalıb. Bu miqdar 500 min ağacın istehlakını əvəz edir. Benzin yanacağının 10%-i CNG yanacağı ilə əvəz olunarsa, bir il ərzində istixana qazlarının emissiyası təxmini 100 min ton azalmış olacaq. Alıcıların qənaəti isə 80 mln. manat təşkil edə bilər”, - məlumatda bildirilib.


İsveç prokurorluğu Culian Assanjın işi üzrə təhqiqatı dayandırıb\nİsveçdə "WikiLeaks” saytının qurucusu Culian Assanjın işi üzrə təhqiqat dayandırılıb.\nXezerxeber.az TASS informasiya agentliyinə istinadla xəbər verir ki, bu barədə prokuror Yeva-Mari Persson mətbuat konfransında deyib.\n"Yayda və payızda aparılan əlavə təhqiqatın gedişində aydın olub ki, istintaqda istifadə olunan şifahi sübutlar yetərincə inandırıcı deyil. Bu, insidentdən çox vaxt keçməsi ilə əlaqədardır. Təbii səbəblərdən yaddaş korşalır”, - deyə prokuror bildirib.\nProkurorun fikrincə, Assanjın yenidən dindirilməsinə ehtiyac yoxdur və onun ifadəsi baş verənlərə aydınlıq gətirə bilməyəcək.\nNoyabrın 18-də London məhkəməsi "WikiLeaks” saytının qurucusu Culian Assanjın həbsdə saxlanılmasına qərar verib. Onun ABŞ-a ekstradisiyası ilə bağlı texniki dinləmələr dekabrın 13-ü və 19-da keçiriləcək.\nXatırladaq ki, Culian Assanj 2006-cı ildə bir sıra hökumətlər, o cümlədən ABŞ rəhbərliyinin fəaliyyəti barədə məxfi informasiyaların dərc olunduğu "WikiLeaks” portalını təsis edib. 2012-ci ildə İsveçin ona qarşı irəli sürdüyü seksual cinayət ittihamından sonra Ekvadorun Londondakı səfirliyinə sığınıb və orada təxminən 7 il gizlənib. Aprelin 11-də Ekvador hökumətinin razılığından sonra "Scotland Yard” Assanjı bu ölkənin səfirliyində həbs edib.\nLondon məhkəməsi mayın 1-də girov müqabilində azadlıq şərtlərini pozduğuna görə Culian Assanja 50 həftə həbs cəzasına məhkum etmişdi.


No:144/21, Azərbaycan Respublikasının Xarici İşlər Nazirliyinin Mətbuat xidməti idarəsinin Xarici İşlər naziri Ceyhun Bayramovun Türkiyə Respublikasının Azərbaycana yeni təyin olunmuş səfiri ilə görüşünə dair məlumatı\n26 aprel 2021-ci il tarixində xarici işlər naziri Ceyhun Bayramov Türkiyə Respublikasının ölkəmizə yeni təyin olunmuş səfiri Cahit Bağcının etimadnaməsinin surətini qəbul edib.\nNazir Ceyhun Bayramov səfir Cahit Bağcını təyinatı münasibətilə təbrik edərək, Azərbaycan və Türkiyə arasında mövcud olan sıx dostluq, qardaşlıq və strateji tərəfdaşlıq münasibətlərini məmnunluqla qeyd edib.\nCahit Bagçının Azərbaycan üçün xüsusi bir dönəmdə səfir təyin olunduğunu qeyd edən nazir, Azərbaycan ərazilərinin bir hissəsinin 30 ilə yaxın davam edən işğalın son qoyulduğunu və ərazilərimizin azad olunduğunu vurğulayaraq, bu xüsusda Türkiyənin Azərbaycanın haqq mövqeyinə verdiyi dəstəyin Azərbaycan və Türkiyənin bir millət, iki dövlət olduğunu növbəti dəfə sübut etdiyini qeyd edib. Münaqişə sonrası mərhələdə ölkələrimizin diplomatik və siyasi sahədə fəaliyyəti üçün yeni dövrün başlandığı vurğulanıb.\nNazir Ceyhun Bayramov, həmçinin qondarma soyqırımı mövzusuna toxunaraq, bu hadisələrin “soyqırımı” kimi qələmə verilməsinin reallıqla əlaqəsinin olmadığını və bunun siyasi təzyiqin təzahürü olduğunu Türkiyə səfirinin diqqətinə çatdırıb.\nSəfir Cahit Bağcı qəbula görə nazir Ceyhun Bayramova təşəkkürünü ifadə edərək, Türkiyə xarici işlər naziri Mevlüt Çavuşoğlunun səmimi salamlarını nazirin diqqətinə çatdırıb. Türkiyə və Azərbaycan münasibətlərinin zirvədə olduğunu qeyd edən səfir Cahit Bağçı, iki ölkə rəhbərinin dostluq və qardaşlıq əlaqələrinin bu xüsusda önəmli rolunu vurğulayıb. Səfir kimi fəaliyyəti dövründə ikitərəfli əlaqələrin səviyyəsinin daha da inkişaf etdirilməsi ilə yanaşı, üç, dörd və çoxtərəfli formatlarda da əməkdaşlığın genişləndirilməsində səylərini əsirgəməyəcəyini bildirib.\nNazir Ceyhun Bayramov Türkiyənin Azərbaycana yeni təyin olunan səfiri Cahit Bağçıya fəaliyyətində uğurlar arzulayıb.


Səfərlə bağlı bir məslə Seyyid Sistani istiftaat.az\nMüəllif Kerbelayi Anar Huseyni · Dərc olunub 27.02.2019\nSəfərdə namazların qəsr qılınması üçün bizə lazım olan məsafə 8 fərsəxdir (44 km), 4 fərsəx (22 km) yox. Bəzi möminlər elə bilirlər ki, insan ancaq 22 km gedəndən sonra müsafir sayılır. Bu mütləq şəkildə belə deyil. Ola bilsin ki, bir nəfər 22 km getsin, amma 20 km edən yolla öz şəhərinə qayıtsın.\nO şəxs müsafir sayılır ki, onun birbaşa getməsi, yaxud üst-üstə gedib qayıtması 44 km etsin. Ola bilər ki, insan 21 km-ə çatan yol gedib məqsədinə çatsın. Amma öz şəhərinə qayıdanda isə uzunluğu 23 km-ə çatan yolla qayıtsın. Bu halda bu şəxs gəldiyi yerdə namazını qəsr qılacaq. Çünki bu şəxsin ümumi yolunun uzunluğu 44 km edir və bu şəxs də bu halda müsafir sayılır.\nBu dediyimiz məsələyə dəlil olaraq Ayətullah Seyyid Əli Sistaninin iki kitabından olan iki rəyi nəzərinizə çatdırmaq istəyirik:\n1⃣ Məsələ 394:\nMəsafəni qət etmək bir neçə yolla baş tutur:\n?� 1: Səkkiz fərsəxi (44 km-i) düz şəkildə (birbaşa) getməklə.\n?� 2: Səkkiz fərsəxi (44 km-i) dairəvi yolda və yaxud sınıq xətlə (yolla) getməklə.\n?� 3: Dörd fərsəx (22 km) getməklə və həmin misildə dörd fərsəx (22 km) qayıtmaqla. Həmçinin, getmək və yaxud qayıtmaq məsafəsi az olduğu surət də bu hökümdədir, əgər gedilən və qayıdılan məsafə bir yerdə üst-üstə məsafə səkkiz fərsəxə (44 km-ə) çatırsa.\n? Mənbə: “əl-Məsailul-Muntəxəbə, Seyyid Əli Sistani”.\n2⃣ Məsələ 890:\nƏgər gediş 5 fərsəx (27.5 km) olarsa və qayıtmaq isə 3 fərsəx (16.5 km) olarsa, namaz qəsr qılınacaqdır. Həmçinin bütün bölünən məsafələrdə də hökm belədir, əgər gediş və gəliş bir yerdə səkkiz fərsəxə (44 km-ə) çatırsa.\n? Mənbə: “Minhacus-Salihin, cild 1, Seyyid Əli Sistani”.\n? Vəssəlamu ələykum və rəhmətullah.\nMusiqi alətlərilə bağlı hökmlər\nby Kerbelayi Anar Huseyni · Published 22.03.2019 · Last modified 20.03.2019\nSonrakı Unudulmuş rüku\nƏvvəlki Evlənməsi haram olan qadınlar


Özbəkistanın Qarakalpaqstan Respublikasında yaradılan Hüseyn Cavid adına Azərbaycan ədəbiyyatı Mərkəzində mədəni əməkdaşlıq müzakirə olunub. Azərbaycan Respublikasinin Özbəkistan Respublikasındakı Səfirliyinin nəzdindəki Heydər Əliyev adına Azərbaycan Mədəniyyət Mərkəzi\nTədbir zamanı Özbəkistandakı Heydər Əliyev adına Azərbaycan Mədəniyyət Mərkəzinin direktoru Samir Abbasovla onlayn söhbət aparılıb.\n2022-ci ildə Azərbaycan Respublikasında ali məktəblərində Nukus Dövlət Pedaqoji İnstitutunun professor-müəllim heyəti, tələbələrinin iştirakı ilə birgə təşkil olunması nəzərdə tutulan elmi-praktik konfranslar, yaradıcılıq görüşləri və ictimai tədbirlərin mövzuları müzakirə edilib.\nGörüşdə Azərbaycan, Özbək, Qarakalpaqstan xalqları arasında mədəni əlaqələr, dostluq bağlarının daha da genişləndirilməsi, birgə layihələrin həyata keçirilməsi, Qarakalpaqstan gənclərinin Azərbaycan Respublikasının ali məktəblərində təhsil alması, Türk dünyası arasında daha sıx əməkdaşlıq məsələlərinə dair fikir mübadiləsi aparılıb.\nÖzbəkistandakı Heydər Əliyev adına Azərbaycan Mədəniyyət Mərkəzinin direktoru Samir Abbasov Mərkəzin növbəti layihəsi ilə Azərbaycan dilinin onlayn tədrisinin mümkün olacağını və bu məqsədlə gələcəkdə Özbəkistan gənclərinin Azərbaycan dilini daha asan öyrənə biləcəyini qeyd edib.\nMüzakirələrdə Özbəkistanın Qarakalpaqstan ədəbiyyatı antologiyası nəşrinin Azərbaycan dilinə tərcüməsi, Hüseyn Cavid əsərlərinin Nukus Dövlət Dram Teatrında səhnələşdirilməsi, xalqlarımızın tanınmış şəxsiyyətlərinin yubileylərinə dair Dostluq konsertlərinin, yaradıcılıq gecələrinin təşkili, təhsil sahəsində mübadilə proqramlarının həyata keçirilməsi və s. məsələlər müzakirə olunub, bu istiqamətdə müvafiq tədbirlər planının hazırlanması razılaşdırılıb.\nTanınmış tarixçi alim, Qarakalpaqstan ziyalısı Şöhrət Barlas, Acıniyoz adına Nukus Dövlət Pedaqoji İnstitutunun müəllimi, İnstitutdakı Hüseyn Cavid adına Azərbaycan ədəbiyyatı Mərkəzinin direktoru Feruza Salamova Azərbaycanla əməkdaşlığın daha da genişləndirilməsi, qarşılıqlı olaraq mədəniyyət, ədəbiyyat günləri, təhsil sərgilərinin keçirilməsi, Azərbaycan təcrübəsinin öyrənilməsi və s. dair təkliflərini səsləndiriblər.


Aşıq Ələsgərin "Lirika"sı nəşr olundu\nAşıq Ələsgərin (1821-1926) anadan olmasının 200 illik yubileyi münasibətilə Azərbaycan Aşıqlar Birliyi tərəfindən aşığın "Lirika" kitabı çap edilib. Xatırladaq ki, Prezident İlham Əliyev fevralın 18-də Azərbaycan aşıq sənətinin görkəmli nümayəndəsi, qüdrətli söz ustadı Aşıq Ələsgərin 200 illiyinin keçirilməsi haqqında Sərəncam imzalayıb.\nKitab Azərbaycan Milli Elmlər Akademiyası Nizami Gəncəvi adına Ədəbiyyat İnstitutunun Azərbaycan şifahi xalq ədəbiyyatı şöbəsinin müdiri, filologiya elmləri doktoru, professor Məhərrəm Qasımlının "Ələsgərəm hər elmidən halıyam..." başlıqlı əhatəli ön sözü ilə işıq üzü görüb. Kitabı nəşrə hazırlayanlar Azərbaycan Aşıqlar Birliyinin sədri, Əməkdar elm xadimi Məhərrəm Qasımlı və Azərbaycan Aşıqlar Birliyinin katibi, Əməkdar mədəniyyət işçisi Musa Nəbioğludur. Nəşrin redaktoru filologiya üzrə fəlsəfə doktoru, dosent Altay Məmmədlidir.\n184 səhifəlik kitab "Zərdabi nəşr" MMC nəşriyyatında çap olunub. Dörd bölmədən ibarət kitabda "Gəraylılar", "Qoşmalar", "Təcnislər" və "Müxəmməslər" yer alıb. Həmçinin aşığın şeirlərində işlədilmiş arxaizmlərin və ərəb-fars mənşəli sözlərin lüğəti verilib. İlk dəfə olaraq bu topluda aşığın şeirlərinin hansı aşıq havası üstə oxuna bilməsi barədə örnəklər göstərilib. Toplu H. Əlizadə və M.H.Təhmasib və İ. Ələsgərin hazırladıqları kitablar, eləcə də ustad aşıqların repertuarı əsasında ərsəyə gəlib.\n525-ci qəzet.- 2021.- 2 aprel.- S.9.


Ermənilər Yeni ili bayram\n16:07 02 Dekabr 2021 Oxunub:624\nBu il Ermənistan paytaxtında Yeni il bayramı ilə bağlı təşkil olunan ənənəvi tədbirlərdə dəyişikliklər ediləcək.\nAzVision.az xəbər verir ki, bu barədə yerli media məlumat yayıb. Bildirilir ki, İrəvan Meriyası Yeni il tədbirləri və atəşfəşanlıq planlaşdırmır. Həmçinin, heç bir bayram yarmarkası və küçələrin işıqlandırılması da olmayacaq.\nAmma meriya Yeni il və Milad bayramı münasibətilə Respublika meydanında uşaqlar üçün ölkənin əsas yolkasının quraşdırılmasına qərar verib. Paytaxtın inzibati rayonlarında da yeni il yolkası quraşdırılacaq.\nQeyd edək ki, İkinci Qarabağ müharibəsində ağır məğlubiyyət alan Ermənistanın itkiləri o qədər çox olub ki, hələ də işğaldan azad edilmiş ərazilərdən cəsəd qalıqları tapılır. Bu səbəbdən də bir ildən çoxdur ki, İrəvanda bayramlar qeyd edilmir, yaxud da formal keçirilir.


Deputat: ""Freedom House" hər zaman Azərbaycana qarşı qərəzli mövqe tutub" » AzeriXalq.az\nDeputat: ""Freedom House" hər zaman Azərbaycana qarşı qərəzli mövqe tutub"\nAzeriXalq.az xəbər verir ki, bunu Azərbaycan Mətbuat Şurasının sədri, millət vəkili Əflatun Amaşov deyib.\n"Təşkilatın reytinqində birincilik isə İslandiyaya məxsusdur. O İslandiyaya ki, əhalisinin sayı 300 mindən bir az artıqdır. Hələ mən ərazi barədə müqayisə aparmıram. Məsələyə sadə məntiqlə yanaşsaq, Çində hər bir halda internetlə bağlı problem İslandiyadan çox olmalıdır. Amma bunun önəmi yoxdur. Çünki məqsəd Çinin belə demək mümkünsə, azadlıqsevməz mənfi təqdimatına yönəlib".\nAzərbaycanda internet sahəsində problemlər var. Bunu kimsə istisna etmir. Amma məsələ "Freedom House"nin iddia etdiyi kimi də deyil. Əksinə ölkəmizdə internetin inkişafına ciddi önəm verilir. İnternet hüquqi münasibətlər sistemində özünə kifayət qədər yer tapıb. Ümumən internet Azərbaycanın həyatına daxil olub. Təkcə "facebook" sosial şəbəkəsindən istifadə edənlərin sayı 2 milyona yaxındır.\nSonda bir daha bildirim ki, "Freedom House" hər zaman Azərbaycana qarşı qərəzli mövqe tutub. Qurum köhnə şablonlarını bu hesabatında da istifadə edib. Məsələyə belə yanaşma qətiyyən yolverilməzdir"./trend\nTarix: 06-11-2019 13:54\nDollar ajiotajı özəl klinika qiymətlərinə necə təsir edir?\nTürkiyə Naxçıvanı rüsumdan azad edir\n"Azərbaycanda azyaşlıların ölüm göstəricisi dəfələrlə azalıb"-Oqtay Şirəliyev


Fransada bir ildə 68 polis intihara cəhd edib – Azərbaycanı bəyənməyənlərə fakt...\n19 Apr. 2019 16:31\n“Əlbəttə, bu qədər polisin, jandarmın intihar etməsi yetərli qədər böyük rəqəmdir və Fransa hökumətinə düşünməyə əsas verir”\nFransada polislərin və jandarmların intihar etməsi ilə bağlı xəbərlər yayılır. Son bir neçə aydır narahat günlər yaşayan və tez-tez polis zorakılığı ilə üzləşən Fransa cəmiyyəti bu ölkədə polislərin intihara əl atmasından da ciddi şəkildə əndişələnir.\nFransa Daxili İşlər Nazirliyinin rəsmi məlumatlarına əsasən, bu il ölkədə polis və jandarmlar arasında intihar halları artıb. Belə ki, ilin əvvəlindən Fransada 35 polis və 33 jandarm intihara cəhd edib. Onlardan 28 nəfəri ölüb.\nFransa DİN-dən bildirilir ki son bir neçə gündə Fransada intihar edən insanlar arasında polis də var. Bu ölkənin daxili işlər naziri Krisrof Kastaner hadisədən sonra hüquq-mühafizə orqanlarında özünəqəsd hallarının qarşısının alınması məqsədilə təcili və təxirəsalınmaz tədbirlərə başlandığını bildirib.\nFransada son bir neçə ay ərzində 60-dan artıq polis və jandarmın intihara cəhd göstərməsi Fransa hökumətinin öz haqqlarını tələb edən və bunun üçün meydanlara çıxan fransızlara qarşı polisin əli ilə həyata keçirdiyi zorakılıq hallarına etiraz motivi ola bilərmi?\nEkspertlər qeyd edirlər ki, Fransa hökumətinin etirazçılarla sərt davranması və bu işə polisi, güc orqanlarını təhrik etməsi polislərin özləri tərəfindən narazılıqla qarşılanır. Onlar hesab edirlər ki, polislərin intihara cəhd etməsində bu motivləri axtarmaq daha düzgündür. Bu onu göstərir ki, Fransa polisi günahsız insanlara əl qaldırmaq istəmir və bu səbəbdən də çıxış yolunu intihara cəhddə görür. Fransa hökumətinin xalqla, cəmiyyətlə bağlı həyata keçirdiyi siyasətlə barışmayan polis işçilərinin, jandarmların intiharı seçdiyi təhlilçilərin diqqətini cəlb edir.\nƏliməmməd Nuriyev: “Ola bilsin, polislərin bu şəkildə intihara cəhd etməsinin motivlərindən biri də polisin Fransa əhalisinə zorakılıq etməyə təhrik edilməsidir”\nTanınmış hüquqşünas Əliməmməd Nuriyev bildirdi ki, bu ilin əvvəlindən başlayaraq Fransada 60-dan atrıq polis və jandarmın özünə qəsd etməsi olduqca ciddi məsələdir və bu, geniş araşdırma və təhlil tələb edir. Ə.Nuriyev hesab edir ki, polislərin bu yolu seçməsi müxtəlif səbəblərdən ola bilər, bunun bir motivinin də onların Fransa hökumətinin xalqa qarşı törətdiyi cinayətlərlə barışmaq istəməməsi ilə bağlı olduğu şübhə doğurmur. “Bu elə bir məsələdir ki, onunla bağlı araşdırma, təhlil aparmadan münasibət bildirmək çətindir. Əvvəlcə bunun motovlərinin nədən ibarət olduğu aydınlaşmalıdır. Polislərin intihar etməsində həm ailədaxili məsələlər, həm sosial problemlər, həm ətraf mühitin təsirləri, həm iş yoldaşları ilə münaqişələr rol oynaya bilər. Əlbəttə, bu qədər polisin, jandarmın intihar etməsi yetərli qədər böyük rəqəmdir və Fransa hökumətinə düşünməyə əsas verir. Səbəb nə ola bilər ki, bir neçə ay ərzində bu qədər polis işçisi intihara cəhd edir, hətta bəzilərinin sonu ölümlə nəticələnir.\nHesab edirəm ki, ola bilsin, polislərin bu şəkildə intihara cəhd etməsinin motivlərindən biri də polisin Fransa əhalisinə zorakılıq etməyə təhrik edilməsidir. Çünki Fransada, bir qayda olaraq, əvvəllər insanlara qarşı belə genişmiqyaslı zorakılıq halları baş vermirdi. Bundan başqa, həmin ölkədə genişmiqyaslı, davamlı etiraz aksiyaları olmurdu. Bu da polisə, onun psixikasına sözsüz ki, təsir göstərib. Yəqin indi Fransa hökuməti bu halları araşdıracaq və gerçək səbəbləri üzə çıxaracaq” - deyə Ə.Nuriyev qeyd etdi.


“Şvabra” görəndə sevinən qadınlar\n12:46 11 İyun 2015 295 dəfə oxunub\nQadın yenicə ölkə fəth etmiş sərkərdə kimi şəstlə yeriyirdi, “şvabra”nı elə tutmuşdu ki, sanki əlindəki “pol ağacı” deyil, bütün bağlı qapıların açarıdı.\n...Onu ən çox gülüşünə görə yadda saxlamışdım. Raya beş-altı il əvvələ qədər mənimlə bir məktəbdə işləyirdi. Amma müəllimə yox, xadimə. Anadangəlmə, ya sonradan qazanılmış olduğunu dəqiq bilmədiyim fiziki qüsuru vardı, yüngülvarı axsayırdı. Qəribəsi o idi ki, güləndə üzündə sanki bu qüsurun bir hissəsi olan əcaib təbəssüm yaranırdı. Üst dodağın sağ kənarları yuxarı, alt dodağın sol küncü aşağı dartılırdı. Bu zaman onun qıyılmış sağ gözündə inamsızlıq və kədər, iri açılmış sol gözündə isə gülüş olardı. Mən ürəyimdə bu mimikanı “çəp gülüş” adlandırırdım.\nHəyata və taleyə bu çəp gülüşlə gülən Raya yaşadığı əyalətdən başını götürüb Bakıya işləməyə gəlmişdi. Belə adamları xadimə, süpürgəçi, qarovulçu işlərində çox görmüşük. Bu yerdə cənabü-şeytan xahiş edir, sizə çatdırım ki, bu, təkcə işəgötürənin insaf performansı deyil, həm də ucuz işçi qüvvəsinə olan ehtiyacıdı.\nAmma “Kor Allaha necə baxırsa, Allah da kora elə baxır” misalında olduğu kimi bu cür “ucuz işçi qüvvələri” əllərinə bir az sərfəli iş düşən kimi öz müdirlərini asanlıqla “dəyişirlər”. Raya da həmin bu səbəbdən bir müddət əvvəl bizim məktəbdən getmişdi.\nBeş-altı il sonra onu eyni binanın eyni dəhlizində görəndə yenə də üzümə eyni çəp təbəssümlə gülümsəyib, beş-altı ilin özətini beş dəqiqəlik tənəffüsdə qısaca danışdıqdan sonra başı ilə müdirin otağına işarə elədi: “Səncə, məni götürəcək?”\nBu sualın cavabı mənim məntiqimdən çox, bizim müdirin ucuz işçi qüvvəsinə olan ehtiyacının dərəcəsindən asılı idi. Ona görə zəngin vurulmasını bəhanə edib, çiynimi çəkməklə canımı qurtardım. Tezliklə də bu məsələni unutdum, sinif otağından çıxanda biz yenidən qarşılaşmasaydıq, heç xatırlamayacaqdım da.\nBax elə onda mənim sizə danışmaq istədiyim hadisə baş verdi. Otaqdan çıxanda Rayanın əlində “pol ağacı” üzü mənə tərəf gülə-gülə gəldiyini gördüm. Başımı aşağı salıb yanından sürətlə keçdim. Yalnız bircə anlıq baxışdıq və həmin an gözümün ucuyla gördüyüm o mənzərəylə Raya mənim səsləndirmədiyim suala öz sözsüz cavabını verməyə imkan tapdı. Qadın yenicə ölkə fəth etmiş sərkərdə kimi şəstlə yeriyirdi, “şvabra”nı elə tutmuşdu ki, sanki əlindəki pol ağacı deyil, bütün bağlı qapıların açarıdı.\nHəmin an bu lənətəgəlmiş ibarəli cümlə beynimə gəlməsəydi, xüsusən də o beşmərtəbə təşbeh olmasaydı, siz indi bu yazını oxuyası olmayacaqdız. Son vaxtlar bütün bənzətmələrdən bezmişəm. Amma mən o qadının yerişindəki o gizli ştrixi, yəni şeytanın gizləndiyi detalı bədii təsvir vasitəsinin köməyi olmadan heç özüm üçün də ifadə edə bilməzdim.\nÖzüm üçün ifadə etdikdən sonra isə artıq sizə danışmaqdan özümü saxlaya bilməzdim. Çünki o mənzərənin sizin də eynən mənim kimi “görmənizi” dəhşətli şəkildə arzulayırdım.\nO gün o dəhlizdə mənim və Rayanın- iki əks tərəfə gedən iki müxtəlif işçi qüvvəsinin, əli qələmli və əli “şvabralı” iki qadının gözünün ucuyla, ani baxışla bir-birinə ötürdüyü gizli kod nəydi?!\nNiyə mən indi o kodu açmaq üçün bu yazını yazmaq zorundayam?! Bax Şekspir demiş, “budur məsələ!”\nİlk dəfəydi ki, mən Rayanı normal gülümsəyən görürdüm. Həyat əlindəki “şvabra”nı alıb təzədən qaytarmaqla bu fiziki qüsurlu xadiməyə başa salmışdı ki, ona çəp-çəp gülmək olmaz.\nƏlbəttə, bəzən pol ağacı da hansısa çıxış yoludu. Bəzən əlində “şvabra” olan da əlində “şvabra” olmayandan daha şanslı ola bilər. Bəzən döşəmə silgisi universitet diplomundan daha çox işə yarayır.\nBurdan o tərəfə mövzu şaxələnir, ardını hər oxucunun öz öhdəsinə də buraxmaq olar. Çünki burdan o yana çığır itir. Burdan o tərəfə getmək axmaqlıqdır. Amma mən “dalşe” gedirəm. Ağlıma yaxşı dissertasiya mövzusu gəlir: “Çörəyi qələmdən çıxan qadınla çörəyi “şvabra”dan çıxan qadının oxşar və fərqli xüsusiyyətləri”.\nBiz ikimiz də eyni binanın eyni dəhlizində gəzirdik, eyni müdirə tabe idik və bu, bizim oxşar cəhətimiz idi. Fərqli cəhətimiz isə oydu ki, Rayanın öz işinə tez-tez xəyanət etmək azadlığı vardı və mənim kimi heç bir ibarəli cümlə haqqında düşünmək məcburiyyəti yoxdu.\nBu mövzunu müdafiə edib yaxşı fəlsəfə doktoru olmaq olar...